Euria. Goian-behean ari du azaroko eguerdi hotzean. Ari du Guggenheimen gainean, ari du San Mamesen gainean, ari du Arriagaren gainean, baita Uribarri, Txurdinaga, Begoña, Santutxu, Irala, Errekalde, Indautxu, Abando, Basurtu, Zorrotza eta Bilbo inguruko gainerako auzuneen gainean ere. Euri zaharra da Zazpi Kaleetako etxeen harria iluntzen duena, beste garai batekoa, itsasadarra oliotsua zenekoa, ontzioletako garabi ugertuek ur zikina han-hemen urrekara bihurtzen zutenekoa; eta kale horietako batean bada leku bat, hara biltzen direnek txoko esaten diotena, non entzun ere egiten ez den kanpoan zarra-zarra ari duen euria, non giroa gozoa den, sutan dauden eltze, kazola eta zartaginen epeltasunean.

Bi gizonezko dira traste horiek guztiak gobernatzen dihardutenak, amantal urdinetan letra zuriz EAJ/PNV inprimaturik. Burusoilak biak, baina ezberdinak garaieraz eta gorpuzkeraz: luzea eta zabala bat, txikia eta ihar samarra bestea.

Felix Goñi da iharra. Abokatua, ezkondua, Beran jaioa baina egun Durangoko bizilaguna.

Kosme Astoreka da zabala. Hau ere ezkondua, baina ikasketez bakarrik abokatua. Aurreko mendean Dimatik iritsitako familia baten seme bilbotarra.

Astoreka berakatza zuritzen ari den bitartean, mahaia janzten dihardu Goñik. Lau plater paratu ditu zamau txuri-gorriaren gainean; eta lau edalontzi ipintzera doala, lagunarengana itzuli da itaun egiteko: Noiz etortzeko erran zenien?

Berakatza xehatzeari utzi eta lauburu itxurako ordulari paretakoari begiratu dio Astorekak: Ordu bietan azaltzekoak ziren.

Ia ordu bi eta erdiak dira!

Ezagutzen dituzu horiek biak, Cantábricon egongo dira oraindino, zurrut eta berba, mundua zabaldu eta arteztu guran beti.

Solasturi apartak, bai: poeta eta komunista.

Hori lehen, orain idazlea eta abertzalea.

Idazlea Samuel Salaberria da, beasaindarra, azken urteetan Kalifornian bizi dena. Arrakastatsua eta laudatua. Pare bat egun barru emango dioten sari bat dela medio dabil egunotan Euskal Herrian.

Juanjo Rodera da laugarrena, gaur abertzalea eta noizbait komunista. Madrildarra sortzez, Deuston Zuzenbidea ikastera etorri eta betiko geratu da Bilbon.

Astorekak ez du Rodera gonbidatu nahi izan, baina laurak egotea, garai batean bezala, jarri dio Salaberriak bazkarira joateko derrigorreko baldintza; eta etsi egin behar, idazlea omentzeko antolatu baitu bazkaria.

Poeta ganorabako hori!

Laurak ikaskideak izan ziren jesuiten unibertsitatean eta, hortaz, laurak abokatuak dira, lauretatik bik (Astorekak eta Salaberriak) oso aldi laburrean izan bazuten ere lanbidetzat.

Baldres horrentzat ari gara lanean.

Harentzat ari dira, bai, funtsean; Rodera Salaberriak ekarrita etorriko baita. Aspaldiko lagunek, orain den ospetsu bilakatu aurretiko gaztetako lagunek egin nahi dioten omenaldi modukoa da bazkaria, maitasun eta esker oneko agerpena, Euskadi eta euskal kultura munduan zehar zabaltzeagatik.

Nobel sarirako zerrendan ei dago ganorabako deitu duzun gure Samu maitea.

Zuk deitu diozu, ez nik, kexu da Goñi.

Lapiko artetik sukaldariak: Berba egiteko modu bat baino ez da izan.

Eta Goñik, labanak plater aldamenetan banatzen ari dela: Juanjo ere gurekin izatea ongi etorriko zaigu, nahiz eta biok badakigun nolakoa den.

Katedraleko kanpaiek hiru bider jo dute. Laster agertu dira, mela-mela eginda.

Usain ederra!, loriatu da Salaberria, bere inguruan euri putzua sortuz.

Bikaina!, goretsi du Roderak, hari ere ura tantaka dariola.

Xirak erantzi aurretik, eskuetan dauzkaten zorroetatik botilak atera dituzte. Kaliforniatik ekarritako Napa Mountain batzuk Salaberriak, Beramendi nafarrak Roderak.

Gorria behintzat izanen dugu!

Barre txikiak egin dituzte ateraldiarekin.

Mesede itzela egingo dizue salda bero batek, Astorekak katilu lurruntsu bana eman die. Ea bazkaltzeari ekin aurretik barrenak epeltzen eta lasaitzen dizkizuen.

Salda suspertzailearen ondoren, zigarreta bat isiotu du Roderak.

Errieta ironikoa egin dio Salaberriak: Ez zenuke horrenbeste erre behar; itzali hori, sukaldetik datorren usain zoragarria ez kaltetzeko besterik ez bada.

Eta Salaberriak muin egin dio Astorekari bekokian: Barkatuko diguzu gure berandutze luzeegia, baina, mesedez, erakutsi egiguzu behingoagatik usain miragarri horiek nondik datozen.

Begitartea argitu zaio Astorekari, eta hots handiz iragarri ditu otoruntzaren osagaiak: Udagoienean gaudela kontuan hartuta, sasoi busti eta malenkoniatsu honetakoak izango dira jaki guztiak. Lehenik eta behin, onddoak, hiru modutan gertatuak: arrautzekin nahasita, txapelak labean erreta eta xaflak plantxan. Ondoren, gutizia nagusia: usoak saltsan. Eta amaitzeko, klasiko bat: bakailaoa bizkaitar erara. Postrerako: gazta eta pastel gozoak.

Mundiala!, Salaberriak.

Txalo bero bat!, Roderak.

Salaberriaren botiletako bat zabaldu dute mahaira eseri baino lehen.

Zuek ederto bustita etorri zarete, baina hemen egon gara gu, lehorrean, kexatu da Astoreka, Goñiri keinu eginez.

Laurek edan dute ardo kaliforniarretik, eta bat etorri dira: Polita.

Astorekak onddoz betetako hiru erretilu atera orduko, Athleticen egoeraz solastatu dira. Athletic zale porrokatuak dira Goñi eta Astoreka, San Mamesera sarri joaten direnetakoak. Muzinduta daude taldearen azken hilabeteetako ibilbide pattalarekin. Salaberriak eta Roderak, aldiz, ez dute futbola maite.

Herriaren opio berria da!, edozein sineskeria baino okerragoa.

Ondo, Juanjo, ondo, xaxatu du Salaberriak. Zuretzat ez da denbora pasatzen, gaztetan bezain borrokalari jarraitzen duzu.

Gaztetan bezain dogmatiko, zehaztu nahi izan du Astorekak.

Tira, beste askok beren burua merke saldu eta gero, miresgarria iruditzen zait oraindik ere gure Juanjo bezalako norbait egotea.

Harrigarria baliteke, miresgarria ez nuke esango, Salaberriari kontra egin dio Astorekak. Sasoiak eta kontuak aldatu egiten dira, gero eta arinago gainera, eta horiekin batera aurrera egiten ahalegindu behar genuke denok. Ez al zaizu iruditzen?

Aurrera egin, bai, baina ideia batzuei fidel izanik.

Ados. Kontua da zein ideiari fidel izan. Klase borrokari? Komunismoari?

Besteak beste, horiei behintzat bai!, tematu da Rodera.

Antigoaleko kontuak..., Goñi bat dator Astorekarekin.

Hori nahiko zenukete zuek. Baina noizbait atzera esnatuko da Trotskik sator gorria deitzen zuena eta ikusiko dugu orduan.

Zenbat urte daramazu horrelakoak esaten, hogeita hamar, berrogei... eta begira non gauden.

Kaka zaharraren erdian.

Juanjo, mesedez, eskatu dio Astorekak, utzi demagogia sindikaturako; lagunen arteko bazkari batean gaude.

Zuek hasi zarete.

Goñik ez du etsi nahi: Ez gaude kakaren erdian. Sekula baino hobeki bizi gara.

Batzuk.

Batzuk ez, gehienok.

Hemen beharbada bai, baina mundua ez da berton bukatzen.

Gu hemen ari gara, hauxe da guk ezagutzen duguna, hauxe da gure lurraldea.

Horixe, poztu da Astoreka.

Salaberriak: Auzi honetan burgesekin nagoela uste dut (Astorekari eta Goñiri begiratu die). Gazteak ginenean, langileak benetako langileak ziren. Oraindik gogoan dut CAFen lan egiten zutenak nola irteten ziren arratsaldean, zein itxura iluna zuten. Gehien zuenak, garai hartan, bizikleta bat zeukan. Zoaz orain hango aparkalekua ikustera eta ikusiko duzu ze auto puskak dauden. Erdia baino gehiago 4x4ak. Horiek ote dira gaurko proletarioak, garai bateko klase iraultzailea?

Eta New Yorkera eta Londresera eta Mexikora joaten dira oporretan, aberatsak legez.

Onartu beharko duzu, Juanjo, horiek ez dutela inoiz iraultzarik egin nahi izango, ez zaiela komeni; batez ere, gizarte sozialista batean nekez biziko liratekeelako orain baino hobeto. Ez duzu uste?

Rodera ez da sekula uzkurtzen: Ez dakit hala den edo ez den. Ondo dakidana hauxe da: norbait ondo bizitzeko beste norbaitek bizi behar duela gaizki. Hori hala da eta hala izan da beti. Lan egiten ez duenak beste baten lepotik bizi behar du derrigorrez. Edo ez?

Hori ezin ukatuzkoa da, onartu dio Salaberriak; eta berehala solasgaia aldatzeko aukera baliatu du: Oso gozoak onddoak, Kosme; denbora eta dirua galtzen ari zara politikan. Sukalde famatu bateko erregea izan behar zenuke, Arzak, Arbelaitz, Aduriz... eta horiekin batera zu: Astoreka!

Gauza bera erraten diot nik.

Alferrik ari zara, Felix, honek politikan segituko du beti. Odolean darama.

Roderari beltzuritu egin zaio Astoreka: Zuk legetxe, beraz, horretan jardun duzu-eta ezagutzen zaitudanetik.

Ez, ni bezala ez. Ni militante soila izan naiz bizitza osoan.

Ba, ea ikasten duzun, adarra jo dio Salaberriak. Kosmeri begiratzea baino ez duzu. Zuzendari nagusia da, egunkariek diotena sinestera.

Madrilgo egunkariak sinestera...

Zu omen zara Alderdiaren benetako gidaria, sakatu dio Salaberriak.

Eta zu datorren urteko Nobel saria! Hori ere sinetsi egin behar al dugu?

Gauza bera iragarri zuten iaz, eta duela bi urte, eta begira.

Ezin zara kexatu. Inoizko euskal idazle arrakastatsuena zara.

Baina, ze arraio, nork nahi du ba sari hori, Celak jaso eta gero?

Nik dakidala, inork ez dio muzin egin.

Sartre izan zen sariaren historia osoan uko egindako bakarra, gogorarazi die Roderak: Komunista bat!

Eta onartu izan dutenak zer dira, kapitalistak?

Zu zara literaturan aditua, Samu, nik sindikatuez eta langileez baino ez dut konprenitzen.

Bai, eta Felixek nagusiez eta jauntxoez...

Et, et, et, datozkidan bezeroei kasu egiten dien abokatu bat baizik ez naiz, ez ditut nik hautatzen.

Ez, noski, haiek aukeratzen zaituzte. Baina zergatik zu eta ez beste edozein?

Ez dakit ba.

Amantaleko EAJ/PNV hizkiei begiratu die Salaberriak.

Ez, ez, ni ez naiz Alderdikoa, nahiz eta mandil hau jantzi eta hauteskundeetan bozka haiei eman. Alderdiaren hurbilekoa naiz, baina ez militantea. Kosme da hemen militante bakarra.

Eta segituan Astorekak: Neu bai, baina Juanjo ere bai.

Oker zaude. Euskadiko Ezkerra izan zen nire azken alderdia. Harrezkero, akabo.

Eta Herri Batasuna?

Felixen antzera, hurbilekoa bai, baina ez militantea.

Susmoa dut hurbilago zaudela zu HBtik Felix gugandik baino.

Esplikaziotan trabatu da Goñi: Aspalditik ezagutzen nauzue, badakizue niretzat politika ez dela zuentzat bezain inportantea, ezta hurrik eman ere. Emaztea, semea, Athletic, horiek dira nire kezkak eta ardurak. Abertzalea naiz, noski, sortzetik ia, aita jeltzale porrokatua baikenuen; baina politikaren saltsa ez dut egundo sobera maite izan...

Astorekak: Zuk beste saltsa bat duzu gurago... usotxoena!

Salaberriak: Nire ustez, antz handiagoa du Felixek nirekin, zuekin baino. Zuek borrokalariak zarete, gu ez bezala. Guri geure txokoan egotea atsegin zaigu, goxo, bakean. Honek nik ez dudan familia zaintzen du; nik, aldiz, nire baitatik ateratako pertsonaiak eta sujetak. Eta aski dugu horrekin. Gu koldarrak gara, malenkoniarako jaidura dugu, nahi baduzue.

Kontra egin dio Roderak: Zuk izango duzu, ez Felixek. Gizon praktikoa da Felix, langilea. Ez du ameskeriatarako astirik.

Nik bai, ala?

Zu idazlea zara, xelebrea.

Hemengo batzuek baino ordu gehiago lan egiten duena.

Niri ez begiratu, esan dio Astorekak. Begoña muturtuta edukitzen dut, haren ustez ez naizelako etxean batere egoten. Dibortziorako mehatxua eta guzti egin ez dit ba.

Barre egin dute batzuek eta ardoa edan besteek.

Ezkondu ez denak ezin dibortziatu, harrotu da Salaberria.

Argi ibili, gauza bera erran ohi zuen Juanjok, gogorarazi dio Goñik.

Ezkondu izan ez banintz, ez nintzatekeen orain nabilen moduan ibiliko, dibortzioaren gorabehera astunetan katigatuta.

Harrigarriena ez da zure dibortzioa, zure ezkontza baizik. Oraindik oroitzen naiz nolako errietak egin zenizkidan Maiterekin ezkontzera nindoala kontatu nizunean. Aitzin mendeko zer edo zer zen ezkontzea, zure orduko ustean; arrunt atzerakoia eta abar.

Zuzen zinen, Felix. Zuk diozun bezala izan zen eta barkamena eskatu behar dizut. Dena den, antzera pentsatzen jarraitzen dut, zuentzat harrigarria edo etsigarria izanagatik ere. Ezkontza, are bikotea, edozein delarik ere kidea, kartzela da.

Eta hala eta guztiz zuk kartzela eta kateak aukeratu zenituen.

Ulertu behar duzu maiteminduta nengoela. Eta maiteminean ez dago kate astunik. Maitasuna droga bat da, gogorra gainera; ez dagoena ikusarazten digu eta dagoena ezkutatu. Horregatik sartzen gara hor jauregi zoragarri batean sartuko bagina bezala, eta ez kartzela batean.

Astorekak: Maitemintzen garenean ez gara konturatzen ez ezartzen dizkiguten kateez, ez ezertaz.

Gustura dago Salaberria: Uste nuen politikaz baino ez zenekiela, gainerako guztiak bost axola zizula; baina oker naiz, antza denez.

Goñik: Zuek uste baino anitzez gehiago daki Kosmek. Baita maitasun kontuez ere.

Kosme beti izan da gauza asko dakien gizona, onartu du Salaberriak. Serio ari naiz, adarrik jotzeko asmorik gabe. Deuston ere asko zenekien eta, egunkariei kasu eginez gero, orain ere guk denok baino gehiago dakizu...

Berriz egunkariak?

Ahantz ditzagun egunkariak! Nik dena barkatzen dizut onddo zoragarri hauen ondoren.

Gustura ahaztuko nituzke, zaude seguru. Egunkariak dira, baina, nitaz (eta gutaz) ahazten ez direnak. Batez ere Bergaretxerenak.

Benetan ikaskide loriagarriak izan genituen, gogoratu da Salaberria: Bergaretxe, Mario Conde, Almunia... eta Juanjoren gainerako lagun sozialista haiek guztiak. La crème de la crème.

Hemen gaudenok baztertu gabe, gaineratu du Roderak: Samuel Salaberria, Kosme Astoreka... La crème de la crème.

Gure Astoreka, intelektuala eta ekintza gizona!, esan du Goñik.

Eta zuek zer zarete ba?

Hori zuk erran beharko duzu, zu zara hobekien ezagutzen nauena.

Zure Maitek bezain ondo. Gizon on bat zara, behargina eta familia ondo jagoten dakiena.

Gizon on bat? Susmagarria, Felix, oso susmagarria, zirikatu du Salaberriak. Beharbada, gizajo bat zarela esan nahi izan du.

Esan dudana esan dut, ez gehiago, ez gutxiago, azpimarratu du Astorekak.

Eta Juanjori buruz, zer duzu esateko?, ziztaka berriz Salaberria.

Gaitza da Rodera definitzea. Argia da, baina batez ere berezia. Inork espero ez dituen gauzak egiten ditu, eta gutxien espero litekeen momentuan. Deustoko sasoian nork esango zigun noizbait gurekin euskaraz berba egingo zuenik. Madrildik etorritako señorito bat euskaraz!

Zure Alderdiko señoritoek inoiz egingo ez dutena...

Samu, eten egin dio Roderak, utzi egiozu Kosmeri bukatzen, jakin-minez nago eta.

Juanjok ezustekoak emateko abilezia itzela dauka, ostera hasi da Astoreka.

Badaki garai berrietara egokitzen, Salaberriak.

Aldakorra da, bai, jarraitu du Astorekak. Baina betiko ildotik inoiz atera barik.

Komunismoaren ildotik esan nahi duzu?

Egoskorra da: Alderdi Komunista, Euskadiko Ezkerra, eta orain, antzinako lagunak sozialdemokrata bihurtu eta boterearen eztia dastatzen dabiltzanean, Juanjo aurrera beti bide artezean barrena, Neguko Jauregia hartu arte.

Idealista bat da, ondorioztatu du Goñik.

Salaberriak Astorekari: Zuk aspaldi ahaztuta izango duzu hori zer den.

Astorekak ez entzunarena egin du, ardoa basoetara isurtzeko aitzakiaz.

Ez zara bakarra, azaldu dio Salaberriak. Literaturaren mundua, politikarena ez bada ere, diruaren menpe bizi da berdin-berdin eta, zoritxarrez, politikarenari darion bezainbesteko kiratsa dario ia.

Astoreka poztu egin da: Hara!, ez naiz, hortaz, hemengo txerri bakarra.

Bakarra ez, baina agian handiena bai, barre egin du Salaberriak.

Roderak ere bai.

Goñik protesta moduko zerbait egin du: Zuekin ados ez egoteak ez du erran nahi urde bat denik. Txantxa gutxiago, lagunak!

Bizkarrean jo dio Roderak: Ene, Felix, ikasi behar zenuke gauzak hain serio ez hartzen. Begiratu niri, denetarik deitu dit Kosmek eta, hala eta guztiz, oso lasai nago.

Lehen ere nahikoa laudorio egin diogu Kosmeri, baina onddo festa honen ondoren edozer gauza barkatu beharko diogu.

Ea ba bide batez Arzalluzek ere barkatzen duen.

Zer dauka ba horrek barkatzeko?

Samu, zu Kalifornia eguzkitsuan bizi zara, loredun alkandorak janzten dituzu eta, idazten ez duzunean, hondartzan egoten zara, garagardo izoztu bat esku batean eta zigarreta bat bestean, emakume gazte bikinidunei begira...

Bai, halaxe egoten naiz, patxada ederrean.

Kexatu egin da Goñi: A ze tema politikariekin, Juanjo! Denetarik izanen da horien artean ere...

Noski. Txarrak eta okerragoak. Denetarik.

Astorekak Salaberriari: Beraz, Kalifornian ez zara Euskadiz eta Euskadiko lagunez akordatzen?

Nahi baino gehiagotan gogoratzen naiz. Modu obsesiboan batzuetan. Eta kezkatu egiten naiz, kezkatzekoa baita milaka kilometrotara egon eta buruan Euskal Herria baino ez erabiltzea egun osoan. Gaixotasun bat. Hara joanda hango kontuez pentsatzen hasiko nintzela uste nuen, baina justu kontrakoa gertatu zitzaidan. Idaztera esertzen banintzen, hona nindekarten nola edo hala istorio guztiek. Eta sekula baino ugariago etortzen zitzaizkidan. Uko egiten nion haiek idazteari, seguru asko aurreiritzi ergel baten edo ustezko kosmopolitasun ustel baten ondorioz. Ordura arte izan nintzen idazleari muzin eginda, beste bat bilakatu nahi nuen, oso bestelakoa eta, horretarako, ezinbestekoa iruditzen zitzaidan atzean utzitakoa erretzea. Garbiketa antzeko zerbait, askapen moduko bat. Makina bat buelta eman nion kontu horri eta denak alferrik, etsi egin behar izan nuen arte: aurrerantzean, nahi nukeena ez, ahal nuena idatziko nuen. Azkenean, neure buruari ezina aitortzeko kemena bildu nuenean, orduan hasi nintzen nobela idazten. Sei hilabeteren buruan osatuta neukan lehendabiziko bertsioa.

Hortik aurrerakoa egunkarietan irakurri dugu, esan dio Astorekak. Benetan ondo atera zaizkizu gauzak, eta pozten gara. Topa egin dezagun!

Salaberriaren alde!

Goñik erretilu eta plater hutsak jaso eta garbiak ekarri ditu, usoa saltsan zerbitzatzeko.

Eskuak igurtzi ditu Salaberriak, irrintzi antzeko zerbait botatzearekin batera: Gauza eder eta miresgarri asko dago Kalifornian, piloa, baina hau bezalakorik...

Alabantzak errepikatu dituzte Astorekarentzat.

Ze usaina! Ze itxura!

Utz ezazu politika behingoagatik. Neuk lagunduko dizut jatetxea zabaltzen, esan zio Salaberriak. Idazlea bazina eta ez sukaldaria, Joseph Roth izango zinateke!

Ez dakit hori nor den, ez diot ezer leitu.

Honek El Correo baino ez du irakurtzen, Roderak.

Deia ere bai, Goñik.

Arzalluzekin egindako elkarrizketa irakurriko zenuen, Salaberriak. Kontu interesgarriak aipatu ditu: Lemoiz, makina txanponjaleak, GAL... Izenik eman gabe ere, uste dut zutaz diharduela batzuetan.

Aspalditik dakit zer pentsatzen duen nitaz, haren ahotik sarritan entzunda. Badakit zer dioen orain, baina baita lehen ere, Garaikoetxeak eta bere adiskideek Alderditik alde egin zutenean. Burukide eredugarria nintzen orduan, leiala eta behargina, Alderdiaren berreraikitzeari erabat emana.

Traizionatu egin zenuen arte.

Nik ez nuen inor saldu. Ni Alderdiarekin izan nintzen leiala. Alderdiak bere kideen gainetik egon behar du beti.

Eta zuk, Felix, galdetu dio Roderak, zer deritzozu?

Athleticen adibidearekin aise konprenituko duzu: klubak edozein jokalariren gainetik egon behar du, salbuespenik gabe.

Baina nik Arzalluzi buruz galde egin dizut.

Badira urte anitz ezagutzen dudala, baina ez dut sekula traturik izan harekin.

Ari garen auziaz jakin nahi dut, ez zuk Arzalluzi buruz, orokorrean, uste duzunaz.

Ni ere Alderdiarekin nauzu.

Kosmek aipatu duen haustura gaitz hartan, Garaikoetxearen kontra zinen, nafarra izanagatik ere. Zer esaten zizuten Beran? Zer esaten dizute hango batzokian sartzen zarenean, hango lagunekin egoten zarenean?

Beran ez dago batzokirik.

Batzokian edo tabernan, berdin dio.

Gurasoak zendu zirenetik urtean behin baizik ez naiz hara joaten. Eta nire gaztetako lagun gehienak ezker abertzalekoak dira, ez EAkoak.

Eta zer esaten dizute?

Ez ditut ikusi ere egiten.

Utzi bakean, Felixek ez dizu inoiz esango zuk entzun nahiko zenukeena. Jai daukazu.

Deuston ere halakoa zen. Akordatzen zarete Burgosko prozesuaren kontra Bilbon egin zen manifestazioan gertatu zitzaionaz?

Denak oroitzen dira; ez agian Goñik egun hartan egindakoaz, baina bai manifestazioaz, laurentzat izan baitzen estreinakoa. Galdera erretoriko batez hasi duen istorioa burutu nahi du Salaberriak, ordea, eta hari horri jarraitu dio ahal bezain laster. Fakultate guztietako jendea bildu zen abenduko eguerdi hartan. Institutuetatik ere azaldu ziren ahoz aho zabaldutako hitzordura. Ikasleak Gran Vian pilatu ziren, harik eta astiro espaloi batetik ibiltzen hasi ziren arte. Jendetza zen, eta, denak isilik ibilita ere, kale zabal osoa betetzen zuen isiltasun astuna ozenagoa zen autoen eta autobusen zarata baino.

Gogoan du Goñik: Kosmek eraman ninduen, eta uste dut han ikusi zintuztedala lehen aldiz.

Deuston ikusita ezagutzen zintuztedan nik. Harritu egin ninduen zuek han topatzeak. Baina Samurengandik espero nuen, Bertolt Brechten poemak leitzen baitzituen.

Bizkor mintzo da Goñi: Han ginen, jendetza haren gibelaldean egoteagatik kontent, eta orduan, auskalo nola, jende guztia batera itzuli eta manifestazioaren aitzinaldean ikusi genuen bat-batean geure burua. Ikaragarria izan zen. Zangoak dardaraka neuzkan eta, nire gibelaldekoek pixka bat bultzatu izan ez banindute, han egonen nintzen oraindik, izoztuta bezala geratu bainintzen, ibiltzeko gauza ez nintzela.

Erremuskada Astorekak: Grisak azaldu zirenean arrapataka atera zinen, ipurdia sutan bazenu lez.

Egia. Bizi nintzen pentsiora heldu nintzen arte ez nintzen gelditu. Gure amaren ezaguna zen Lesakako andere baten etxean nengoen, eta, hark ni ikusirik, gaixo nintzela pentsatu eta ohatzera bidali ninduen agudo. Beharbada egun hartan ohartu nintzen ez neukala politikarako behar dena, sobera koldarra naizela...

Denok ginen kakati hutsak Francoren sasoian, onartu du Astorekak.

Franco zaleak izan ezik, zehaztu du Roderak. Haiek harro ibiltzen ziren Deuston, ezeren beldurrik gabe. Edo ahaztu egin zaizue?

Ez zaio inori atzendu.

Astorekari begira Roderak: Zuekin hain ondo konpontzen diren horiexek...

Bere burua defendatu du Astorekak: Hori da demokrazia. Adostasunetara, akordioetara heldu beharra dago. Haiek ere herriak aukeratutakoak dira, nahiz eta guri ez gustatu.

Demokrazia..., kopeta ilundu zaio Roderari.

Demokrazia, bai. Edo gurago duzu Kubakoa?

Kuba duintasun adibide bikaina da. Inperiotik milia gutxi batzuetara egonda, inguratuta eta enbargo zital horrek zigortuta, kapaz dira medikuak eta irakasleak bidaliz beste herri batzuei laguntzeko.

Ez didazu erantzun. Non bizi gurago zenuke, han edo berton?

Hemen bizi naiz, Kosme, hemen lan egiten dut, hemen ezkondu nintzen, gurasoa naiz. Hemen bizi nahi dut eta, hainbeste urte eta gero, hemengotzat dut neure burua. Baina gauzak diren bezalakoak dira, eta Kubak urtetan egin duena ez dute ustezko estatu demokratikoek inondik ere egin, askoz aberatsagoak izanik ere.

Argi dago. Ez duzu erantzun gura.

Zuk nahi zenukeen moduan, seguru asko, ez. Kuban akatsak egin dituzte, ugari; baina herriaren alde, gutxien dutenen alde ahalegindu dira beti, kosta lain kosta, beste inon ez bezala.

Herriaren alde? Begiratu zelan duten orain herria, miseria gorrian.

Astorekari laguntzen beti Goñi: Prostituzioa desagerrarazi behar omen zuten eta uharte osoa putez gainezka dago.

Hori egia da, esan du Salaberriak. Han egon nintzenean, jineterak egun osoan segika neuzkan. Munduko lanbide zaharrena desagerrarazi nahi izatea, marka da gero! Hori eskuindar bati ez litzaioke burutik pasatuko. Ezkertiarrak, ordea, halakoak dira, moralista hutsak, apaizak baino okerragoak batzuetan.

Roderari ez zaio argudiorik falta: Eskuindarrak, aldiz, prostituzioaren kontrakoak omen dira, baina laster baztertzen dituzte beren eragozpen moralak, horrekin dirua egin ahal izanez gero. Ikusi, bestela, zer egiten duen El Correok.

Trufarako dago Salaberria: Horiek ama ere salduko lukete, norbaitek erosiko balie. Defuntuen eta puten kontura bizi dira.

Athletic atzendu gabe, Goñik.

Horixe: defuntuak, putak eta Athletic.

Prostituzioaren alde zaudete, hortaz?

Mutu utzi ditu, une batez, Astorekaren galderak.

Salaberriak: Ni bai. Erabat.

Zu ere bai, Juanjo?

Ez. Ezkerra beti egon da prostituzioaren aurka, nik dakidala.

Eta zuk, Felix, zer diozu?

Ni kontra nago, noski.

Itxura batean, zu zara puten aldeko bakarra, esan dio Astorekak Salaberriari.

Aurka baldin bazaude, zergatik ez diezu zure alderdikideei esaten, Deian argitaratzen diren prostituten iragarkiak kentzeko? Falangisten egunkaria ez baita halakoak argitaratzen dituen bakarra.

Denok ditugu kontraesanak.

Kontraesanak argitu egin behar dira, ordea.

Eta batez ere gainditu, sakatu die Roderak.

Denbora behar da horretarako, Astorekak.

Hara eskuindarren betiko leloa! Azkarregi joateko beti beldur.

Badakizu, Juanjo, gauzak ezin direla goizetik gauera lortu, Goñiren arrapostua.

Hogeitaka urte daramatzazue gobernuan eta zer aldatu duzue urte horietan guztietan?

Salaberriak: Zer edo zer aldatuko zuten, ezta?

Zer baina?

Oilartu egin da Astoreka: Krisi ekonomiko izugarria konpondu genuen. Nahiz eta orain inork gutxi gogoratu.

Herri eskergabea gurea!

Ba bai. Zuk barre egingo duzu, baina hala da, eskergabea eta ahanzkorra.

Eskerrak ahanzkorrak garen, poztu da Salaberria. Egin dituzuenak egin eta gero, hala hobeto zuentzat.

Zer egin dugu ba guk?

Lemoiz...

Guk ez genuen Ryan hil!

Hil izan ez balute, lehergailu atomiko bat izango genuke orain zuek hainbeste maite duzuen Bizkaiko kostaldean.

Zehaztapena egin du Salaberriak: Hori jendearen protestei eta presioei zor zaie, ez milien barrabaskeriei.

Horregatik bakarrik balitz, Leitzarango autobidea ere bertan behera utzita legoke aspaldi. Ez al duzu uste?

Roderaren hitzak profitatu ditu Astorekak: Ba, zuengatik balitz, dena legoke bertan behera utzita zuen Euskal Herri maitean.

Zuek ez duzue maite, ala?

Guk beti maite izan dugu Euskadi! Eta ez zaigu orain inor etorriko zer maitatu behar dugun esaten. Batez ere, madrildar abertzaletu berri bat...

Ederra bota dizu!, kontent dago Salaberria.

Astoreka eta Goñi irribarrea ezkutatu ezinik dabiltza. Roderak zer erantzungo, zain daude hirurak.

Eta Rodera ez da isilik egotekoa: Esan gauzak argi, Kosme, esan español alua!

Barre egin dute berriro. Laurek oraingoan.

Salaberriak: Politikari bati argi hitz egiteko eskatzea ere...

Kieto hor! Gaur zuen sukaldaria naiz, ez beste ezer.

Berdin dio, sukaldari jeltzaleek ez dute sekula argi hitz egiten.

Baina sukaldari onak direla onartu beharko duzu, Goñik.

Ez dago dudarik, saltsa hau prestatu duena, ona ez, bikaina da. Nola demontre egiten duzu usoa horren dotore?

Bost minututan ez behintzat.

Ez diguzu azaldu nahi?

Ordubeteko lana da...

Badugu pazientzia pixka bat. Konta iezaguzu.

Arranoa!, nik bai galduko dudala pazientzia zuekin. Tira... erosi lau uso; tipulinak, azenarioak eta porruak bina; tomate heldu bat, erramu orria eta berakatza; salda baso bat, koñak kopa eta ardo txuri botila osoa; gatza eta piperbaltza. Aurrena, barazkiak oliotan eztitu; gero, usoak bota eta gardostu; likidoak isuri, dena tapatu eta ondo egosi. Azkenean, usoa azpilean ipini; eta lapikoan geratu denarekin purea egin eta usoei gainetik bota.

Baina, Kosme, guk sekretutxoak jakin nahi ditugu...

Idazleei ez zaizkie sukaldeko sekretuak kontatu behar. Eta abokatuei ere ez.

Baina Roderak isilik egoten ez dakienez: Jeltzaleak adituak dira saltsetan; berdin prestatzen dute sozialistekin, EAkoekin edo beste edonorekin.

Eta Astorekak beti erantzuten dionez: Zuekin izan ezik, edozeinekin!

Ez zenuen azpimarratu beharrik. Argi dago: zuek beti demokratekin, noski; ez terrorista kuadrilla batekin.

Nik ez nuke hala esango, baina esateko modu bat da, onartu dio Astorekak.

Sozialistekin ez duzue batere arazorik, GAL haiek sortu zutela beste inork baino hobeto jakin arren.

Roderari lagundu dio Salaberriak: Saltsan ibiltzeko ez dute eragozpenik, ez sozialistekin, ez Franco zaleekin. Horiek ere demokratak direnez...

Eta haien menpeko txapelokerrak ere bai?, Roderak.

Txapelokerrak txapeloker beti.

Beraz, txapelokerrak ere terroristak dira?, Salaberriak.

Txapelokerrak eta kito, Astorekak.

Eta torturatzaileak..., Salaberriak.

Gura duzuna.

Orduan, Ertzaintza bezalaxe, Roderak.

Ertzainek ez dute torturatzen!, pipertu egin da Goñi.

Egonarri txikikoa da Astoreka ere: Zuek beti kaka zabaltzen. Beste ezertarako ez duzue balio. Kaka ezker-eskuin bota eta alde guztietan bazterrak nahastu. Artistak zarete horretan.

Salaberriak: Artista asko dago hemen... gehiegi.

Ez zara zu bakarra izango.

Hoberena bai, baina ez bakarra, sardexka altxatu du Goñik. Gaur marka guztiak hautsi dituen artista Kosme izan da.

Jatetxe bat zabaldu beharko dizugu!, aldarri egin du Salaberriak.

Topa egin dezagun artearen eta artisten alde, proposatu du Roderak.

Ardoak giroa baretu eta gaiez aldatzea ekarri du. Familiako kontuez hasi dira, seme-alabez. Denak dira guraso, Salaberria izan ezik.

Emakumeak gehiegi maite ditut, betiko bakar batekin egoteko, esan du Salaberriak.

Ibili kontuz, bakarrik aguretu nahi ez baduzu.

Zaharrak garela ezin ukatu. Bakardadea, ordea, ez da zuek uste bezain ikaragarria. Alderantziz, gozoa ere izan liteke. Inork ezagutzen ez nindueneko bakardade guztizkoarekin amets egiten dut orain. Askatasun osoa ematen zidan bakardade harekin...

Ze askatasun?

Edozer egiteko askatasuna. Gau osoan idaztekoa, goiz osoan lo egitekoa.

Guk ez dugu idazten. Guk ordutegi zorrotzak ditugu eta horiexek bete behar. Egunero lanera joan, egunero familiari jaramon egin...

Eskerrak denek ez dioten familiari zuek bezainbesteko kasu egiten. Zer egingo nuke nik bestela!

Senar guztiak zuen modukoak izango balira, ez nuke maitalerik aurkituko. Beren senarrez nazkatuta dauden emakume ezkonduekin izaten dira nire abenturak gehienak.

Alua, Roderak.

Zorionekoa zu, Astorekak.

Ba, niri ez didazu batere inbidiarik ematen, Goñik.

Ez da harritzekoa, Salaberriak.

Astorekak dena jakin nahi izaten du: Ezkongabekoekin ere egingo duzu.

Batzuetan, unibertsitateetara joaten naizenetan. Hor beti egoten da idazle famaturen bat seduzitu nahi duen neska gazteren bat.

Berdin dizu?, galdetu dio Goñik: ezkonduak, ezkongabeak, zaharrak, gazteak.

Aukeran, ezkondu gazteak nahiago. Arazoak beren senarrentzat uzten dituzte eta niri beren onena baino ez didate ematen.

Sexua, alegia, Astorekak.

Gutxi iruditzen al zaizu?

Norberak erabaki behar du.

Nik aspaldi erabaki nuen emakumeak direla mundu honetan merezi duen bakarra.

Emakumeak eta... Athletic, erantsi du Goñik.

Eta literatura?, jakin nahi izan du Roderak.

Literatura ere gaztetatik dudan beste grinetako bat da. Ia orduan bezainbeste gozatzen dut liburu on bat irakurtzen. Idaztea, aldiz, ezberdina da; nekeza, gero eta nekezagoa, gainera. Amorragarria da egun osoa idazten pasatzea eta biharamunean irakurri, txarra dela ikusi eta bota egin behar izatea. Eta ekin berriro berridazteari. Oso gogorra da.

Ez da horrenbeste izango, Roderak.

Hasperen teatral bat egin du Salaberriak: Emakumeekin bai, emakumeekin dena da gozotasuna!

Zuk ezagutzen dituzunekin izango da dena gozotasuna, purrust egin du Astorekak. Niri sarritan haserretzen zait andrea.

Begoña gajoa, ihes egin dio Goñiri.

Emakumeekin, ohean, esan nahi nuen. Txortan! Ondorengoa aspergarria da. Ondorengoa beren senarrentzat.

Gu bezalakoentzat, alegia.

Oi, Itziar hemen egongo balitz...

Roderaren esaldia osatu du Salaberriak: Matxista zikin bat naizela izango litzateke esango lidakeen gauzarik gozoena. Badakit. Baina zorionez laurok bakarrik gaude hemen.

Emakumerik onartzen ez duen txoko batean, Astorekak.

Lau gizon bakarka, poetak esango lukeen moduan.

Hemen kazoletan dago poesia, esan du Goñik, usoa jateko erabili dituzten platerak jasotzeko jaikitzean. Presta zaitezte, beraz, hurrengo poemarako: bakailaoa Bizkaiko eran. Klasiko bat. Gorenetan gorena.

Bai, baina jarrai dezagun emakumeen kontuarekin, eskatu die Astorekak. Sukaldaritzaz askotan berba egiten dugu eta inoiz ez sexuaz. Aprobetxatu behar dugu gaur aditu bat dugula. Idazle handia izateaz gain amorante itzela delako gure Salaberria.

Andrezale eta limurtzaile sonak ez du oinarririk. Nitaz esaten diren gehienak esamesak besterik ez dira, etsaiek zabaldutakoak.

Hortaz, idazleek ere badituzue etsaiak; eta ni, horiek politikarion kontuak zirela sinistuta.

Zuen modukoak gara idazleak. Ez dago alde handirik.

Ederto izorratuta zaudete zuek ere orduan, esan du Astorekak.

Gutxi asko, denok gaude antzera.

Baina Goñik: Denok ez. Ni, bederen, ederki bizi naiz.

Zorionekoa zu, kezka larri bakoa. Bufetea ezin hobeto doakizu, maite duzun eta maite zaituen andre batekin ezkonduta zaude, semea ikasle ona duzu eta futbolari profesionala izango da urte gutxi barru...

Zu ere ez zaude kexatzeko, Kosme, esan dio Salaberriak. Felixek duen guztia daukazu zuk ere.

Bufeterik ez baduzu, nahi ez duzulako da. Politika gustatzen zaizu, boteretik hurbil egotea... Eta ondo joan zaizu, nik dakidala. Emaztearena beste kontu bat da, eta hortaz ezin nik ezer esan; eta berdin zuen semeaz.

Andrearena utz dezagun, baina semearena...

Aitatxi bilakatuko omen zara laster. Ez al zaude pozik?

Hona hemen, aitona Kosme!, adarra jo dio Salaberriak.

Berriz topa egin behar dugu, ez al duzue uste?

Aho batez onartu dute Roderaren proposamena. Kaliforniako ardoa bukatuta, berak ekarritakoa zabaldu du: Kanako ezteietan ez bezala, berezia agortutakoan arrunta atera behar.

Aitona Kosmeren alde!, edalontziak altxatu dituzte laurek.

Ez, nire alde ez. Bilobaren alde hobeto.

Sukaldariaren lehen bilobaren alde!

Roderak Astorekari: Aurrena izan zinen ezkontzen, aurrena seme-alabak izaten, eta aurrena aitontzen.

Gure abangoardia, Salaberriak.

Jarraitzaile bako abangoardia, herri bakoa, bere burua gutxietsi du Astorekak.

Abangoardia zu zara, esan du Goñik, Europako literaturaren lehen lerroan!

Abangoardia joan den mendeko kontua da, jendeak literaturan sinesten zuen garaikoa. Joyce, Faulkner, Beckett eta haien garaikoa. Antigoaleko gauzak. Politikan bezala, oker ez banago.

Roderak ez dio ulertu: Zer esan nahi didazu?

Badakizu, Lenin, Alderdi Komunista masen aitzindari eta gidari, eta gure gaztaroko gainerako zera guztiak.

Txorakeria guztiak esan gura duzu, Astorekak.

Bai, hori esan nahi nuen, baina iraindu nahi izan gabe. Zuk oraindik kontu horiek sinesten dituzu, ezta, Juanjo?

Ez denak.

Baina komunista zara oraindik.

Alderdi Komunistarik gabeko komunista.

Nahi duzun bezala, baina komunista, egoskortu da Astoreka.

Salaberriak, aldiz, amets egin du: Komunismoa!, ederra izan behar du komunismoak...

Edengo baratzeak ere bai, Goñik.

Zerua, alegia, paradisua.

Felix, ezagun duzu seminarioko mutikoa zarela.

Beharrik handik pasaturikoa naizen. Handik pasatu izan ez banintz, ez nintzatekeen hemen zuekin gozo-gozo egonen. Seminarioari esker heldu nintzen Deustora; hara baino lehenagoko ikasketa guztiak Elizari esker egin nituen, etxean anitz ginelako. Eta gurasoak, egun osoz lan egiten zuten arren, aski pobreak.

Zu ez zinen Deustoko pobre bakarra, eten dio Salaberriak. Nik bekei esker egin nuen batxilergo osoa, eta beka izan nuen Deuston ikasteko ere.

Eta osaba jesuita bat ere bai, bota dio Roderak.

Hori ere bai, baina urteetako nire ahaleginari esker lortu nuen Zuzenbideko lizentzia.

Goazen, Juanjo, esan dio Astorekak: hauek bietako zein den pobreena eztabaidatzen duten bitartean, postreak ekarri eta kafeak egiten hasiko gara.

Gazta, irasagarra, pastel koloretsu txikiak eta kafeak azpil batean paratuta itzuli direnean, Salaberria lezioa ematen ari da: Liburu gogoangarria da. Baina, niretzat, Manifestuak balio literarioa du, beste edozeren gainetik. Mamu bat dabil Europan barrena, komunismoaren mamua. Sublimea da. Inork ez du hasiera hain indartsua sekulan idatzi. Lepotik hartzen du irakurlea eta irakurtzen segitzera derrigortzen, mamu ustez izugarri horren berri jakin nahian. Zoragarria da hasiera hori, Gerra eta Bakea eta Moby Dick nobelenak bezalaxe.

Ados. Baina Marxek ez zuen horretarako idatzi, munduko langileak batzeko eta kapitalismoa suntsitzeko baizik, esan dio Roderak.

Goñik: Hagitz solas interesgarria duzue, baina gin-tonic batzuk egitera noa, zintzur-mingainak freskatzeko bertzerik ez bada.

Astorekak: Bi hauei ez ekarri. Behar baino gehiago edan dute eta.

Gogaitu egin zaituztegu?, Salaberriak.

Desenkusatu egin da Rodera: Zaudete lasai, ez dugu berriz aipatuko. Bueltatu gaitezen emakume kontuetara, Kosme irrikatan dago eta.

Aukera politika edo andreak badira, andreak gurago, nahiz eta betidanik politikan buru-belarri jardun. Ezelango duda barik.

Denok ados, Roderak.

Zer duzu emakumeez esateko, ba?

Astorekak: Gutxi. Begoñaren ondoan pasatu dut bizitza ia osoa.

Zerbait ikasiko zenuen berarekin.

Begoñarekin ikasi? Ez duzu ezagutzen.

Emakume ona da, Goñik.

Bai, oso ona, baina...

Baina zuk beste zerbait behar duzu, ondorioztatu du Salaberriak.

Ez dakit zer behar dudan.

Irakasle bat behar duzu, beharbada.

Kosmek dirudiena baino anitzez gehiago daki emakumeez.

Goñiren hitzak entzundakoan kopeta zimurtu zaio Astorekari, baina kosk egin dio mihiari.

Baliteke, onartu du Salaberriak. Politikariak halakoak dira leku guztietan; dakitena baino askoz gehiago edo gutxiago dakitela sinetsarazi nahi izaten digute. Halaxe gertatzen da Kalifornian ere.

Erran dizut, Kosmek ongi ezagutzen ditu emakumeak.

Mozkortuta zaude, Felix!, moztu dio Astorekak.

Larregi edan dugu denok, Salaberriak.

Ez kezkatu, Kosme, diotso Roderak, zuk eta biok ez dugu gidatu behar. Okerrenean, taxiz joango gara etxera.

Ni ere oinez joango naiz, esan du Astorekak; ea euriarekin eta haize hotzarekin burua argitzen zaidan.

Ez dugu berehala alde egingo, ezta?

Ez, jaunak, ez dago presarik.

Astorekari hitzaldirako gogoa piztu zaio: Niri mundu errealean bizitzea gustatzen zait, ez alegiazko batean. Eta errealitate horretan eragin eta, ahal dela, aldatu. Errealitatearen zati txikerrena ere gurago dut, egia esan, edozein fikzio baino, nahiz eta ipuin hori sano liluragarria izan.

Salaberriak adoretu egin nahi izan du: Ekintza gizona zara, beraz. Liburu sail oso bat idatzi behar nuke zutaz, eta zure balentrien berri eman, Barojak senide batekin egin zuen bezala. Ekintzaile baten oroitzapenak, liburua ikus dezaket, azal eta guzti...

Samu, ez duzu inoiz ulertuko zer esan gura dudan.

Nik ulertu dut, esan dio Roderak, eta errealitateari buruz esan duzuna musika iruditu zait, Marxek berak sinatuko zukeena.

Baina nire begiek jasotzen duten errealitatea eta zureek jasotakoa ezberdinak dira, nahiz eta biok gauza beraren aurrean egon. Hala ere, biok gura dugu errealitate horretan eragin eta hobetu; zuk suntsitzen, eta eraikitzen neuk; zu utopia ustez eder eta benetan hiltzaile bati begira, eta aurrerapenari begira neu; zu inora ez heltzeko arrapataka, eta urrats beharbada astitsu baina sendoez neu.

Algaraka hasi da Rodera.

Baina Astorekak jarraitu egin du: Edozelan dela, batzen gaituena interesatzen zait, ez bereizten gaituena. Eta batzen gaituena grina da, munduan eragiteko grina. Hauek (Goñiri eta Salaberriari begiratu die) ez dute halakorik sekula sentitu. Ez dakite zer den.

Guk ez dakizkigun beste gauza batzuk jakingo dituzte!, zuzendu nahi izan dio Roderak.

Samuk nobelak egiten daki, liburu onak. Bada zerbait. Ze, onartu gura ez badu ere, enpresa gizon bat da izatez, torlojuak barik kultura-edo egiten duena. Eta bide batez, gure herriaren eta hizkuntzaren izen ona munduan zehar zabaldu. Gure ordezkaria da, zelanbait.

Eta zer esan behar diguzu Felixi buruz?

Gizon ona da, baina grina falta zaio...

Politikarako, esan nahi duzu?

Gizon lasaia dela esan gura dut. Beharrerako eta familiarako du berezko grina.

Bai, familia da niretzat garrantzitsuena, onartu du Goñik. Baina zuretzat lana da nagusia.

Gauza bera dira niretzat beharra eta zaletasuna. Familiarena, ostera, beste kontu bat da.

Bortz seme-alaba dituzunez, zeu zara horretan maisua. Juanjok pare bat, nik bakar bat baizik ez, eta Samuk deus ez.

Bi neskato zoragarri ditut!, esan du Roderak.

Salaberria ere sentimental ipini da: Ez dut haurrik eduki nahi izan, horrek maite nituen bizpahiru emakume galtzera bultzatu baninduen ere. Zorigaiztokoa ni.

Barre egin dute denek.

Idazle handia zara; Euskal Herrian ez ezik, mundu erdian ezaguna. Ez esan emakumeen faltan zabiltzanik.

Gauzak diren bezalakoak dira, eta ez uste dugun edo nahi genukeen bezalakoak. Idazten hasi nintzenean ametsetan ere espero ez nuena eta gehiago lortu dut, bai; baina horrek ez du esan nahi desiratzen dudan guztia eskura dudanik, batez ere emakumeez ari bagara.

Kopla gutxiago. Ez dizugu sinesten.

Egia esan, jarraitu du Salaberriak, orain arte ez, baina orain gustura izango nintzateke aita.

Gehiegi edan duzu!, Roderak.

Zaharregia zara aita izateko, Astorekak.

Zuzenean aitatxi bilakatuko zinateke, Goñik.

Gomendioa egin dio Roderak: Ni ere berandu samar izan nintzen aita eta, sinets egidazu, behin ere ez zait damutu.

Bat etorri da Goñi: Gizon batentzat ez dago aitatasuna bezalakorik. Maitek eta biok dugun pena handiena da haur bakarra izatea.

Eta orduan Salaberriak Astorekari: Zer moduz dabil zuen zaharrena? Ez-egitekoren bat egingo zuen orain ere...

Ganoraz dabil. Esan dizuet ume baten esperoan daudela.

Erabaki al dute izena?

Oraindik ez.

Juan Jose deitzen ahal diozue, iradoki du Salaberriak.

Rodera legez?

Ez, Ibarretxe bezala.

Lehendakaria...

Harritu egin da Salaberria: Ez al duzu Ibarretxe atsegin?

Ez duzu batere maite, bistan da.

Alderdi gizona naiz ni. Alderdia edozein kide baino inportanteagoa da. Alderdia Garaikoetxea baino inportanteagoa zen, eta Ibarretxe baino inportanteagoa da orain ere Alderdia.

Etxera bidaliko duzue, beraz, Gorordo bidali zenuten bezala?

Ibarretxek ez du zerikusirik Gorordorekin. Zorionez.

Baina etxera bidaliko duzue, edonola ere.

Guk ez dugu inor bidaliko. Hura joango da etxera, lehendakari izateari uzten dionean.

Arzalluz joan zen bezala...

Arzalluz ez zen sekula lehendakaria izan.

Joder, Samu, emazu bakea behingoz. Ez gaude zure nobela horietako batean.

Inoiz irakurri al duzu baten bat?

Ez, noski. Denbora pasatzeko badauzkat beste gauza batzuk.

Maitaleren bat akaso?

Roderak ironiaz: Hauek kristauak dira; kontzientziak eragotzi egiten dizkie zuri hainbeste gustatzen zaizkizunak.

Kristauak dira, baina ez ergelak.

Astorekari gustatzen zaio kontrakarrean aritzea: Zuek zarete argiak eta bizkorrak! Ezkertiarrak!

Roderak: Alderantziz da. Argiak eta bizkorrak zuek zarete, eskuindarrak; zerbait esan eta, gero, esan duzuenaren aurkakoa egiten duzue.

Salaberriak: Horixe egiten dute politikari guztiek, eskuinekoek zein ezkerrekoek.

Ez naiz politikariez ari, ezkerreko eta eskuineko jendeaz ari naiz, gu bezalako jendeaz, alegia.

Inor ez da perfektua, esan dio Goñik Astorekari zeharka begira. Ziur aski horrexek egiten gaitu gizon eta emakume, horrek egiten gaitu benetan garena, izan eskuineko edo izan ezkerreko.

Oso ikuspuntu literarioa zurea, nobela bat idatz dezakezu.

Abokatu apal bat bertzerik ez naiz.

Ez hain apala, Felix, diotso Astorekak.

Salaberriak: Zu apala baldin bazara, zer da Juanjo orduan?

Roderak ez dio inori iritzirik ematen utzi: Ikasketaz abokatua den militante bat naiz ni, horixe izan naiz beti eta horixe naiz gaur egun ere.

Definizio ederra, txalo jo dio Astorekak. Neuk ere horixe esango nuke, inork neure burua definitzeko eskatuz gero. Lagako didazu erabiltzen?

Jabego pribatuaren aurkakoa naiz.

Erraz esan dezake hori zentimorik ez duenak.

Juanjo santu bat da. Laikoa, baina santua...

Isildu zaitezte, mozkor zikin horiek! Zuek uste baino gaiztoagoa naiz. Galdetu Itziarri bestela. Harentzat deabrua bera naiz. Edan duguna edan dugunez, zerbait aitortu behar dizuet: sarritan desiratu dut diru pixka bat, amets egin dut diruak nola erraztuko lidakeen bizimodua. Oso tentagarria da.

Tentagarria!, ahotsa goratu du Salaberriak. Santu hizkera, inondik ere.

Roderak ez dio idazleari jaramonik egin eta diruaz segitu du berriketan: Batzuetan hain eskura egonda... Ezer ez da musu-truk izaten ordea. Zerbait ematen dizunak beste zerbait eskatuko dizu, zuk uste baino lehenago.

Ez zaizu Marx ahaztu, Salaberriak.

Hori jakiteko ez da ez Marx ez Engels ez Lenin ez Trotski irakurri behar. Bizitzearekin nahikoa da. Itziarrek ez du inoiz horien libururik irakurri eta ezin hobeto daki edozeren prezioa.

Ez dut zure Itziar ezagutzen, baina arras maitemindurik zaituela erranen nuke.

Salaberriak abisatu dio: Ezagutuko bazenu, erraz ulertuko zenuke. Emakume aparta da!

Asmatu duzu, Felix, zeharo maiteminduta nauka.

Zuk ere maiteminduta edukiko duzu bera, Astorekak.

Hor dago koska. Lehen maite ninduen, orain auskalo. Bigarren alaba izan genuen arte seguru nengoen, ondoren ez hainbeste.

Emakumeak!, hasperen egin du Salaberriak.

Ezin haiekin bizi, ezta haiek barik ere, Astorekak.

Salaberriak: Zergatik ez gara behin eta betiko maitemintzen? Zergatik ibili behar dugu emakumez emakume?

Astorekak: Denok ez gara Felix bezain zoriontsuak...

Zoriontsua al zara ba?

Bai, oso zoriontsua, onartu du Goñik. Gaztetan beste maite dugu elkar.

Bizkarreko bat jo dio Salaberriak: Zu ere bakana zara, Juanjo bezala.

Xelebrea erran nahi duzu, ezta? Baina normalagoa al nintzateke, maitaleren bat izanen banu?

Baietz Salaberriak. Eta baietz Astorekak ere.

Dibortziatuta egongo bazina behintzat, esan du Roderak.

Nahiago dut orain arte bezala jarraitu, horregatik jendeak xelebrea deitu arren.

Zeinen polita, iseka egin dio Salaberriak.

Astorekak irri: Erromantiko bat zara, Felix.

Eta Goñik: Erromantiko xelebre bat, nonbait.

Horixe, xelebre erromantiko bat.

Amultsu Salaberriak: Zu bezalakoak maite dituzte emakumeek, gizon leial, fidel eta erromantikoak.

Astoreka saskarra da: Ez gezurrik esan. Gizon boteretsuak maite dituzte emakumeek, dirudunak, ospetsuak.

Emakumeak!, hasperen egin du berriro Salaberriak.

Eta berriz ere emakumeei buruz solasean segitu dute; maitasunaz, seme-alabez, politikaz, negozioez, diruaz, saldukeriaz, inbidiaz, irrikaz, harreman arriskutsuez, adiskidetasunaz. Eta edan egin dute, asko, denetik, harik eta botila gehienak hustu eta txokoaren goxotasuna utzi behar izan duten arte, udazkeneko gau euritsuan murgiltzeko. Zazpi Kaleetan galdu dira. Eta alkoholak blaitutako haien hitzak lausotu egin ditu etenik gabe erortzen segitzen duen euriak.

© cc-by-sa Xabier Montoia


Patxi Lezamaren 'Zaldi' Enkarterriko Museoan - bizkaie.biz

Patxi Lezamaren 'Zaldi' Enkarterriko Museoan

Bizkaie! 2022-02-08 08:30 Kulturea

Eskultura hau egilearen beste batzuetan oinarritzen da.

Patxi Lezamaren 'Zaldi' | Ikusi handiago | Argazki originala

Patxi Xabier Lezama Perierrek, Javier Barrio Marrok, Enkarterriko Museoko eta Bizkaiko Batzar Nagusiak erakundeko zuzendariak, eskulturea museoari emoteko hitzarmena sinatu eben. Dohaintzea egin da dagoeneko, Enkarterriko Museoaren ondare bilduman gorde, konserbau eta sartu deien.

Zaldi eskulturea lau hamarkadatan zehar egile honek egindako personaia mitologikoetan oinarritzen da eta 1989. urtean egindakoa da.

Patxi Lezama

Zallan, 1967ko bagilaren 20an jaioa, euskal eskultoreen belaunaldiko kidea da baina beste arlo batzuk be jorratu ditu, besteak beste, idazle lanak be egin ditu eta diseinatzailea be bada.


Vitoria-Gasteizko Udalaren web-orria - Vitoria-Gasteizko turismo-bulegoa

Turismo-bulegoa - Turismoa Vitoria-Gasteizen

Turismo bulegoa gasteiztar eta bisitarientzako leku irekia da. Hainbat ekimen eta programa bitarteko, hiriari eta probintzia sustatu nahi ditu, hiri barruan eta kanpoan. Bulegoak ONCEk ematen duen Cascabel de Oro saria irabazi zuen 2005ean, baita Irisgarritasun Zigilua (modalitate guztietakoa) eta Turismoa Kalitatearen Q Ziurtagiria, Espainiako Turismo Kalitaterako Institutuaren (ICTE) kalitate-zigilua da, turismo-enpresen zerbitzua, instalazioak eta kudeaketa egiaztatzen dituena.

Turismo bulegoen euskal sareko kide garen aldetik, kalitate eta langileen prestakuntzako prozesuetan parte hartzen dugu; gainera, beste turismo informazio gune batzuekin lan-dinamika bateratuak ezartzeko aukera ematen digu.

Hemen eskura dituzu turismo liburuxkak. Informazio zabalagoa edo dibulgazio-materialak behar izanez gero eska ditzakezu.

Kokapena: Espainia plaza, 1. 01001. Vitoria-Gasteiz. Google Maps aplikazioan ikusi(Beste leiho batean irekiko da).

Telefonoa: 945 16 15 98 / 945 16 15 99. Faxa: 945 16 11 05.

turismo@vitoria-gasteiz.org.

WhatsApp: 619 07 43 31(Beste leiho batean irekiko da). WhatsApp zerbitzuari buruzko informazio gehiago.

Astelehenetik larubantera: 9:30etik 18:30era

Igande eta jaiegunetan: 10:00etatik 14:00etara.

Uztaila, abuztua, iraila.

Astelehenetik igandera: 9:30etik 19:30era.

Turismo irisgarria - Turismoa Vitoria-Gasteizen

Amodio Zuhaitza Florida parkean

Mugikortasuna eta garraio - Beste garraiobide batzuk: MPI, taxia, hiriarteko autobusa, trena, hegazkina

Turismoa Vitoria-Gasteizen - Egun batean, bi egunetan edo hiru egunetan - 1. eguna


Foodoo Max Aisia Jatetxea | Disfruta Bizkaia

Nabarmentzekoa: Bilbao Basketen babesle ofiziala.

Berezitasuna: Errezeta osasuntsuak eta ahosabai guztien gusturako. Eguneko menua eta menu “osasuntsua”.

Eskaintzen dugu: Hanburgesak, ogitartekoak, entsaladak, espezialitateak, pastak, kremak… Aukera begetarianoak eta beganoak.

Ezinbestekoa: Dastatu gure eguneko menua produktu onenekin eta askotariko eta gustu guztietarako alternatibak.

Honengatik ezagutzen gaituzte: Janari osasuntsua eta barietatea prezio onean, Bilboko Alde Zaharrean

Hiru hitzetan: Foodoo janari freskoa.

944 997 754

info.maxcenter@foodoo.es

www.foodoo.es

1.84 Km

2.47 Km


Eskala jokoa – Aldiri

2012-06-25aldiri 2 iruzkin

Sailkatugabeak arkitektura, boe, gasteiz, ortzadar

Previous Article← Auzoen garaia

Next Article10. zenbakia: “Energia ON” →

Hombre, aukeran, jendeak “itsusiak” direla esango du, seguru asko. Hasiera batean, argazkiak ikusi bezain pronto, “arkitektura satanikoaren” beste tenplu baten aurrean geundela iruditu zait, baina pixka bat harago joanez…tira, ez dira hain zatarrak, bigarren irakurketa bat merezi dute, batez ere eskalaren asunto horrekin (trikimailu zaharra zein eraginkorra, bide batez). Rogers-en dorreak (“dorre barriak”, udaletxeko marketing bulegoa dixit) lehiaketan polit-polittak agertzen baziren ere (ai, eskuzko marrazkiaren berotasuna! ), saltzeko erabili dituzten infografian MotherOfGod tankerako eraikin poligoneroak besterik ez dira agertzen… Argi dago BOEen diseinuan marra fin batek banatzen zaituela gauza “itsusi” eta “ez hain itsusiaren” artean. Barkatu txapa!

Ados nago, Ibai: jende askok pentsatuko du nahiko itsusiak direla. Hala ere, niri oso proiektu txukuna iruditu zait, kontuan hartuta babes ofizialeko etxeak direla. Hormigoizko aurrefabrikatuak modan daude, batez ere Gasteizen, baina proiektu honetan “ikutu” berezia eman dizkiete. Aio!


Gabonetako Erakusleiho Lehiaketan bozka daiteke, ostiralera arte | Mondraberri Arrasateko Ataria

Hasiera Albisteak Gabonetako Erakusleiho Lehiaketan bozka daiteke, ostiralera arte

Gabonetako Erakusleiho Lehiaketan bozka daiteke, ostiralera arte

Herritarren saria eta Haur eta gazteen saria bozka daitezke udal-webgunean (www.arrasate.eus) edo eta Ibai-Arteko webgunean (www.ibaiarte.eus).

Argazkia: MB artxiboa / Testua: Udala

Gabonak gertu ditugu, eta urteroko Gabonetako erakusleiho lehiaketa abian da. Herritarrek bozka emateko epea abenduaren 10ean zabaldu zen, eta ostiral honetan amaituko da, abenduak 18, eguerdiko 12:00etan hain zuzen.

Herritarren saria eta Haur eta gazteen saria bozkak udal-webgunean (www.arrasate.eus) edo eta Ibai-Arteko webgunean (www.ibaiarte.eus) egin behar dira.

23 merkatarik eman dute izena txapelketara, eta aurtengo edizioko berritasunetako bat da ikastetxeetara ere zabalduko dela, bertako eta gertuko merkataritzaren balorea ikusarazteko helburuarekin.

Aurtengo sariak honakoak dira:

· 1. saria: plaka eta 600 €

· 2. saria: plaka eta 400 €

· 3. saria: plaka eta 300 € (Ibai-Artek emana)

· 4. saria: plaka eta 200 €

· Herritarren saria: plaka eta 300 €

· Haur eta gazteen saria: plaka eta 300 €

Era berean, Herritarren saria bozkatzen dutenen artean 100 euroko bost bono zozkatuko dira, eta Haur eta gazteen saria bozkatzen dutenen artean 30 euroko bost bono, hain zuzen, Arrasateko edozein komertziotan gastatzeko.

Sari banaketa abenduaren 21ean egingo da, egubakoitza, arratsaldeko 5etatik aurrera. Erakusleihoak jarrita egongo dira abenduak 10etik 31ra, gutxienez. Epaimahaia Ibai-Arteko ordezkari batek, diseinuan aditu batek eta udal-ordezkari batek osatzen dute.


Amnistiaren aldeko mugimendua | Angula Berria

Hasiera » Amnistiaren aldeko mugimendua

Aitzol eta gainontzeko preso gaixoen askatasunaren aldeko manifestazioa Oreretan igandean

Bidalitako sugorri Or, 02/24/2017 - 18:52 -ean

Igandea, Otsaila 26, 2017 - 17:30

Oreretako udaletxea

Gehiago irakurriAitzol eta gainontzeko preso gaixoen askatasunaren aldeko manifestazioa Oreretan igandean -ri buruz

131 irakurketak

Torturaren aurkako kontzentrazioa Donostian astelehenean

Bidalitako sugorri La, 02/11/2017 - 20:47 -ean

Astelehena, Otsaila 13, 2017 - 19:00

Gehiago irakurriTorturaren aurkako kontzentrazioa Donostian astelehenean -ri buruz

162 irakurketak

AAM-ak Donostiako Antiguo auzoko jaietan bere mugimenduko hainbat militantak erasotuak izan dirala salatu du

Bidalitako sugorri Al, 01/30/2017 - 18:25 -ean

Gaur hemen elkartu gara, lehengo astean, gure mugimenduko gazteek eta euren inguru hurbilekoek jasotako eraso koldarra eta egoera honetara iritsi aurretik, 2015 geroztik, Antiguo auzoan Amnistiaren Aldeko Mugimenduko kideek jasan dituzten mehatxu, boikot, eta beste hainbat jarrera nazkagarri salatzeko eta argitzeko, hauek gure kideak auzo eta hainbat esparrutatik baztertzeko asmotan egin dira.

Gehiago irakurriAAM-ak Donostiako Antiguo auzoko jaietan bere mugimenduko hainbat militantak erasotuak izan dirala salatu du -ri buruz

188 irakurketak

Euskal preso politikoen aldeko bi manifestazio izango dira larunbata hontan Bilbon

Bidalitako sugorri Ar, 01/10/2017 - 18:42 -ean

Lehenengoa, SAREk deituta, 17:30ean La Casillatik aterako da, "Euskal presoak Euskal Herrira - derechos humanos, resolución, paz" "#SalatzenDut" lemapean.

Bigarrena, Amnistiaren aldeko mugimenduak antolatu du eta 20:00etan Etxebarrieta Anaien plazatik (Unamuno udalarentzat) aterako da "Amnistia ta Askatasuna - borroka da bide bakarra" lemapean.

Gehiago irakurriEuskal preso politikoen aldeko bi manifestazio izango dira larunbata hontan Bilbon -ri buruz

Preso gaixoen askatasunaren alde txandakako gose grebak 100 egun betetzen ditu

Bidalitako sugorri Az, 11/30/2016 - 19:10 -ean

Preso gaixoen askatasunaren alde hainbat espetxetan burutzen ari diren gose greba txandakatua bere 100garren egunera iritsi den honetan, Amnistiaren Aldeko eta Errepresioaren Aurkako Mugimenduak honakoa adierazi nahi du:

Gehiago irakurriPreso gaixoen askatasunaren alde txandakako gose grebak 100 egun betetzen ditu -ri buruz

Hilaren 26an amnistiaren aldeko manifestazio nazionala Bilbon

Bidalitako sugorri La, 11/19/2016 - 20:36 -ean

Larunbata, Azaroa 26, 2016 - 18:00

Gehiago irakurriHilaren 26an amnistiaren aldeko manifestazio nazionala Bilbon -ri buruz


naiz: agenda - Marina Palacioren zinema-kartel faltsuak Tabakaleran

22.09.07 - 22.10.31

‘[Film Not Found_Try Again]’ erakusketa. (Donostiako Zinemaldia)

Marina Palacio zinemagile eta diziplina anitzeko artistak ‘[Film Not Found_Try Again]’ erakusketa aurkeztu du Tabakalera-Kultura Garaikidearen Nazioarteko Zentroan. Zehazki, existitzen ez diren filmen kartelez osatutako argazki proiektu bat da, eta protagonistak Donostia Zinemaldiko hainbat departamentutan lan egiten duten pertsonak dira edo zinema sektoreko kide direlako Zinemaldiarekin lotuta daude.

Urriaren 31ra arte, Tabakalerako bigarren solairuan –Zinemaldiaren bulegoetarako sarbidean, hain zuzen ere–, zinema-kartel faltsuen erakusketa hau egongo da ikusgai. Kartel horietan, artistak irudiak eta testua manipulatu ditu, protagonisten errealitatea –osorik edo partzialki– transmiti dezaten, eta euren buruaz hitz egiten dute protagonistek, halaber, kreditu-tituluen ohiko lekua hartzen duten testu txiki batzuen bidez.

Kontserbatzaileak eta zaharberritzaileak, proiektagailu teknikariak, argazkilari bat eta txofer bat, konpositore bat eta ekoizle bat, eta Ekoizpen, Industria, Harreman Publiko eta Web & IKT Departamentuetako langileak dira inoiz existitu ez diren –eta sekula existituko ez diren– filmen kartel horien protagonistak («ez-filmak», Palaciok erabilitako terminoaren arabera), eta, beraz, milaka istorio izan ditzakete aldi berean. Gainera, irudi bakoitza Jesús Palaciok –artistaren aita eta kolaboratzaileak– online irakurtzeko idatzitako kontakizun labur batekin osatzen da.

Marina Palacioren hitzetan, «Zinemaldiaren 70. urteurrena ezin aukera hobea da oraingoan kameraren aurrean kokatu diren noizbehinkako aktore horien bitartez omentzeko fokuen atzean egonik Zinemaldiaren martxa onerako edizioz edizio ezinbestekoak izan diren ehunka pertsona horiek».

Arte Ederretan lizentziatu zen Marina Palacio (Donostia, 1996) Madrilgo Unibertsitate Konplutentsean, eta Elias Querejeta Zine Eskolan (EQZE) sorkuntzako graduondokoa egin zuen geroago. ‘Ya no duermo’ (2020) bere film laburra Kimuak programaren parte izan zen eta Donostia Zinemaldiko Zabaltegi-Tabakalera sailean estreinatu zen nazioko eta nazioarteko hogeita hamar lehiaketatan baino gehiagotan parte hartu aurretik. Malagako zinema jaialdian Fikziozko Film Labur Onenaren Biznaga eraman zuen, eta Film Labur Iberoamerikar Onenaren Saria, berriz, Shorts Mexico jaialdian, beste golardo batzuez gain. Gaur egun bere lehen film luzea –‘Y así seguirán las cosas / And Thus It Will Go On’ – ari da lantzen, 2020an Noka Mentoring programan garatzen hasi zena eta hurrengo urtean Ikusmira Berriak egonaldietatik igaro zena.


Marrubium | Euskal-Herria.Org

Marrubium

Marrubium vulgare

Kalizak 10 hortz ditu, gehienetan punta-okerrak; kalizaren hodia 3-4 mm luze da; hostoek gainaldean ia ez dute ilerik edo ile sakabanatuek osatutako ilupa dute.


Patang Lords Eco, SaputaraOffers Giltza Elektroniko Elektronikoak Patang Lords Eco hotelean, Saputara-k Key Cards zerbitzu elektronikoa eta beste hainbat instalazio eskaintzen ditu Saputarako, India-ko egonaldi erosoan. Book Today!. Ongi etorri Patang Lords Eco Saputarako web orri ofizialera. Hautatu zure datak eta bilatu zure Tarifak eta Eskaintzak Tarifak Beheko zure egonaldira. OVERVIEW

vnd 1183405.22

vnd 1224551.85

Patang Lords Eco, Saputaraoffers giltza elektronikoaren sistema txarteleko sistema guztiak Hotel geletan. Gakoen txartel elektronikoak gela magnetiko batek irakurtzen duen ordenagailu batek kodetutako banda magnetikoa dauka. Hotel txartel elektronikoaren txartelak gakoen sarbide blokeoa desblokeatzen laguntzen du. Teknologia horrekin, zure gela ireki ahal izango duzue. Begiratu mezu guztiak Hoteleko gonbidatuen giltza elektronikoen txartelak berrezarri dira. Gonbidatu guztiek gako txartel berezia emango zaie Patang Lords Eco, Saputara gonbidatuaren egonaldira arte.


Inbigu Gypsy Jazz taldea Diman - Dima - Begitu.eus

Inbigu Gypsy Jazz taldea Diman

Asier Abrisketa 2022-09-15 12:51

Antzasti Museoan izango da jazz kontzertua, hilaren 17an 19:30etik aurrera.

Artaun auzoko Antzasti Museoak Inbigu Gypsy Jazz taldea dakar zapatu arrastian, zuzeneko kontzertua eskaintzeko. Sarrerak aldez aurretik lortu daitekez museoaren webgunean eta zortzi euroko balioa izango dabe, txakolin kopa bat barne. Hamabi urte azpikoentzako, sarrerea doban izango da, baina info@antzasti.eus helbidera bialdu behar da mezu bat, abisatzeko.

InbiGu Gipsy Jazz 2019an sortu zan eta ordutik swing, hot jazz eta Django Reinhardt sortzailearen ijito zuztardun musiken nahasketatik jaiotako jazz berezia plazaratuten dabe. Carlos Velascok, Victor Delgadok, Aitor Torrek eta Gurutze Etxebarriak osatzen dabe Gypsy Jazz taldea. Kontzertuetan jazz kantu klasikoen artean bidaiatzen dabe entzuleek, rock klasiko eta euskal kantekin tartekatuta. Diman, oin dala urtebete egon ziran atzenengoz, Andra Sortzaile eta Ekintzaileen Azokan.


Udaltzaingoa — Debako udala

Isun kudeaketa

Helbidea: Portu kalea 1 (Debako Udala)

Telefonoa: 943 19 28 40 edo 943 60 80 40

Faxa: 943 19 28 94

e-posta: udaltzaingoa@deba.eus

Neguan: 7:00 - 21:30

Udan: 7:30 - 22:00

Eginkizunak eta zerbitzuak

Biztanleen eskubideen askatasuna babestu eta beren segurtasuna ziurtatu.

Udal Ordenantza, Alkatetzaren Bandoak, Barne Arautegiak eta Udaleko beste akordioak behar bezela betearazi.

Bide publikoetan, parke, lorategi eta udaleko beste edozein toki eta ondasunetan gertatzen diren kalteei buruz txostenak egin eta dagokion sailari bideratu.

Udalaren araupean dauden jardueren zilegitasuna zaindu.

Trafikoa zaindu eta sailkatu, zirkulazioa ordenatuz eta automobilen aparkalekua kontrolatuz. Espediente zentzagarrien izapidetza.

Biztanleei laguntza eman, batez ere hondamendi kasuetan eta Babes zibileko erakundeekin batera lan eginez.

Osasungarritasun baldintza publikoak eta garbitasuna zaindu.

Polizia judizial eran jardun legeak ezarritako eran.

Beste jarduera eta zerbitzuak:

Erromesen aterpea: turismo bulegoaren ordutegitik kanpo kudeatu.

Argiteria publikoa eta telebista: zaintza eta parte ematea.

Barrakak: antolamendua eta kobrantza.

Azokak: asteartea eta asteazkena, instalakuntza zaindu eta tasaren kobrantza.

Gauza aurkituen gordailua.

Bide publikoaren okupazioa: zainketa eta parte ematea.

TAO: antolaketa, arauketa, kobrantza...

Osoko Bilkurak: asistentzia eman.

Seinaleak: instalakuntzaren zuzendaritza eta seinalakuntza bertikal eta horizontalaren margoketa.

Pasabideak: lokalen ikuskapena eta seinaleen zaintza.

Beilatokiak: ikuskapena eta kontrola.

Jaitsi Debako udaltzaingoaren 2017ko memoria

Jaitsi Debako udaltzaingoaren 2016ko memoria

Jaitsi Debako udaltzaingoaren 2015ko memoria

Jaitsi Debako udaltzaingoaren 2014ko memoria

Jaitsi Debako udaltzaingoaren 2013ko memoria

Jaitsi Debako udaltzaingoaren 2012ko memoria

2015/16ko isun kudeaketa

2014ko isun kudeaketa

2013ko isun kudeaketa

2012ko isun kudeaketa

Larritasunaren aurrean gomendioak

T.A.O.


Lurreko bakterioak, elektrizitate-sortzaile - Zientzia.eus

Hasiera » Artikuluak » Lurreko-bakterioak-elektrizitate-sortzaile

Lurreko bakterioak, elektrizitate-sortzaile

2014/02/27 Leturia Yurrita, IƱaki - Elhuyar Zientziaren Komunikazioa Iturria: Elhuyar aldizkaria

Panelaren barneko lurrean dauden bakterioek sortzen dute elektrizitatea Arg. Apostolos

Lurrez betako eta landarez estalitako taulen itxura dute, baina energia sortzen duten panel bio fotovoltaikoak dira. Kataluniako Arkitektura Aurreratuaren Institutuak, IaaC-k diseinatu ditu eta Bartzelonako Valldaura herrian duen kanpusean probatzen ari dira. Lurretan dauden bakterioak dira, berez, elektrizitatea ekoizten dutenak. Landareek sortutako elikagaiak metabolizatzean, elektroiak askatzen dituzte bakterioek, eta anodoa eta katodoa lur horretan jarriz, zirkuitu batera bidera daiteke elektroi-jario hori, hau da, elektrizitatea sortu eta erabili.

Bateria bizidun honen oinarriak erraza dirudien arren, panela diseinatzeko garaian hainbat aldagai kontuan eduki behar izan behar dituzte ikertzaileek; alde batetik, sistema ahalik eta eraginkorrena izan dadin, eta prozesua kontrolatzeko, bestetik. Hala, ikertzaileek ikusi dute lur bustiak elektrolisia errazten duela, anodoek eta katodoek gertu egon behar dutela, eta katodoen eraginkortasuna ez dela inguruko lur-bolumenaren araberakoa. Bestalde, katodoen formak kiribilduak elektroi gehiago biltzea laguntzen duela ere baieztatu dute. Lur-motak, aldiz, ez du eraginik bakterio-kopurua ia antzekoa baita guztietan.

Emaitza, mosaiko itxurako panel bat izan da. Gelaxka bakoitza bateria txiki bat da, hiruki formakoa, eta gelaxkak elkarrekin lotuta daude seriean, ahalik eta tentsio altuena lortzeko. Eraginkortasun energetikoaren eta landareen sustraiek behar duten lekuaren arteko orekak ezarri du unitate bakoitzaren neurria eta proportzioa. Horrek, eta gelaxka guztiak berdin ureztatu beharrak, Voronoi matematikari errusiarrak zehaztu zuen diagrama edo mosaiko-forma erabiltzera eraman ditu diseinatzaileak, funtzionamenduaren aldetik antolaketa egokiena zelako.

Garatzaileen kalkuluen arabera, bi panel bio-fotovoltaiko nahikoa lirateke bonbilla bat pizteko, zortzi mikrouhin-labe bat martxan jartzeko eta hamasei, berriz, erradiadore batek funtziona dezan.


Haur Literatura: Pantaleon lagunekin doa

Está aquí: Colecciones Euskara Literatura Haur eta Gazte Literatura Haur Literatura Pantaleon lagunekin doa

AnekdotakIpuinkaria

Pantaleon elurrezko panpina bat da. Hotzaz eta paisaia zuriaz asperturik, basamortura joatea erabaki zuen behin, beroa eta koloreak ezagutzera. Baina handik itzulitakoan ere berriro aspertu denez, oraingo honetan nora eta Amazoniara joatea erabaki du, beroa eta berdea ezagutzera. Eta lagunekin batera joango da oraingoan. Baina, ai, oi, ei!, Amazonian arrisku eta larrialdi asko izango dituzte zain, eta Koti edo Anbere bezalako lagunak…


Soka erakusketa Baionan, Beasainen eta Eibarren izango da abendura bitartean — dantzan.eus

Hemen zaude: Hasiera › Albisteak › Soka erakusketa Baionan, Beasainen eta Eibarren izango da abendura bitartean

Soka erakusketa Baionan, Beasainen eta Eibarren izango da abendura bitartean

2019/09/06 09:25

Argazkia: Soka Erakusketa

Irailaren 22ra arte, "Soka, euskal dantzaren urratsetan" erakusketa ibiltaria Baionan dugu ikusgai. Hiru urteko ibilbidea darama Euskal kultur erakundeak ekoizturiko erakusketak. Gipuzkoako Diputazioarekin eta Donostia 2016 Fundazioaren partaidetzarekin sortu zen proiektua euskal dantza publiko zabalari hobeki ezagutarazteko helburuarekin. Ia hogei geltokiren ondoren, urte hasieran Gasteizen izan zen erakusketa eta etenaldi txiki baten ondoren berriro ireki ditu ateak. Egun Baionan egin du parada, urrian Beasainera iritsiko da eta azaroan Eibarrera, Dantzan.eus-eko egoitza berrira, hain zuzen ere.

150 metro karratu inguruko erakusketa multimediak euskal dantzaren inguruko bideoak, lekukotasunak, argazkiak eta testuak biltzen ditu. Honako lau eremu nagusitan banatzen dira edukiak: Dantzaren bizipen intimoak, Euskal dantzaren historia, Euskal dantzaren kokapena gizartean eta Sorkuntzarako bideak. 400 bat ilustraziorekin egingo du topo ikusleak; artxibo bideoak, elkarrizketa zatiak, soinu zatiak eta artxibo irudiak. Edukiak, 14 ukipen-pantailen, formatu handiko 7 HD telebisten, 6 koadro numerikoen, 15 ordenagailuen eta 9 irakurgailuren bitartez erakusten dira. Informazioa euskaraz, frantsesez, gaztelaniaz eta ingelesez jaso daiteke.

Soka Erakusketa Baionan

Noiz: Abuztuaren 30etik irailaren 22ra arte

Non: Pirinio Atlantikoetako artxiboak, 39 avenue Duvergier de Hauranne 64100 Baiona

Ordutegia: astelehenetik ostiralera: 8:45-12:30 / 13:30-17:15 (irailaren 21 eta 22an: 10:00-18:00)

Informazioa: SOKA, euskal dantzaren urratsetan

Soka erakusketa ikusteko azken aukera da egunotan Gasteizen

Soka erakusketa estreinatuko du Euskal kultur erakundeak irailean, Biarritzen

Ireki da Biarritzen Soka erakusketa

Donapaleura iritsi da Soka erakusketa

Soka erakusketa, euskal dantzari eskainitako begirada zabala Donostian

Soka: euskal dantzaren urratsetan erakusketa


Azken Berriak - Page 11 of 11 - Gernika-Lumo Kultur etxea

20 artista gernikarren lanak ikusgai Kultur Etxean

01/11/202006/08/2020

Koronabirusaren pandemiak eragindako derrigorrezko etenaldiaren ondoren, Gernikako Kultur Etxeko Erakusketa Aretoak GERNIKARTE ’20 erakusketa izango du ikusgai berriro aurten ere. Uztailaren 13an inauguratu den erakusketa 2020ko irailaren 25a arte egongo da zabalik Gernikako artisten urteroko erakusketa hau. Erakusketa honen deialdi …

Gaztedi Busturialdea Bekak 2020

‘Gaztedi Busturialdea Bekak’ programan parte hartu nahi duten eskualdeko gazteek Lanbiden izena eman edota eskualdeko gazteria zerbitzuetako bulegoetara jo beharko dute.Beken onuradunaren hautaketa prozesua Lanbidegaz batera egingo da enpresak eskatutako profila oinarri hartuta lehen aldiz lan arloan esperientzia lortzea da …

Kategoriak Ekitaldiak, Gazteria

← Previous Page1 … Page10 Page11


Entitate-ordezkariak/

Erakundeen ordezkariak

Kaltetuaren bizilekua ez den estatu batean gertatutako ezbeharrak

Izapideak eta likidazioa egiteko ordezkaria

Helbidea Espainian duten aseguru entitateek eta beste herrialdeek Espainian dituzten sukurtsalek ordezkari bat izendatu behar dute Europako Esparru Ekonomikoko gainerako herrialdeetan (Europar Batasuneko 27 estatuetan eta Islandian, Liechtensteinen eta Norvegian), kaltetuaren bizilekua den estatuan, ohiko aparkalekua Europako Esparru Ekonomikoko estatu batean duten eta bertan aseguratuta dauden ibilgailuek eragindako ezbeharretan izapideak eta likidazioa egiteko, baldin eta:

Ezbeharrak Karta Berdera atxikitako herrialdeetan gertatu badira eta kaltetuak ohiko bizilekua Espainian badu, edo ezbeharra eragin duen ibilgailuak ohiko aparkalekua Espainian badu eta bertan badago aseguratuta.

Ordezkari horrek bere jarduerak dituen estatu kidean bizi beharko du, edo bertan eduki beharko du bizilekua, eta gaitasun nahikoa edukiko du aseguru erakundea ordezkatzeko eta kaltetuei kalte-ordainak emateko. Horretarako, beharrezko informazio guztia bildu eta beharrezko neurriak hartu beharko ditu likidazioa kaltetuaren bizileku den estatuko hizkuntza ofizialean edo ofizialetan negoziatzeko.

Aseguru erakundeek askatasun osoa edukiko dute ordekari horiek izendatzeko, eta erakunde baten edo batzuen kontura jardun ahal izango dute. Halaber, Europako Esparru Ekonomikoko estatu kideetako informazio-organismoei jakinarazi beharko diete ordezkarien izendapena, eta horien izena zein helbidea.

Espainian bizi ez den kaltetuaren erreklamazioa

Kaltetuak Espainian dagoen aseguru erakundean edo erakunde horrek bere bizileku den herrialdean izendatutako ordezkariaren aurrean aurkeztu ahalko du erreklamazioa.

Aseguru erakundeak edo horren ordezkariak hiru hilabeteko epean erantzungo diote erreklamazioari, hori aurkezten denetik kontatuta, eta eskaintza arrazoitua aurkeztu beharko da erantzukizuna zehaztu eta kaltea kuantifikatu bada. Bestela, edo erreklamazioa ezesten bada, erreklamazioan planteatutakoari emango dio erantzun arrazoitua.

Arestian aipatutako epe hori pasata ez badago eskaintza arrazoiturik, berandutze interesak sortuko dira, ezbeharra izan den lekuan aplikagarri diren legeek xedatutakoaren arabera.

Aseguru erakundeak edo horren ordezkariak kaltetuari ez erantzutea (erreklamazioa onartu izanagatik edo arrazoituta ezetsi izanagatik) arau-hauste administratibo larria edo arina da, aseguru pribatuak antolatu eta ikuskatzeko Legearen 40.4.t eta 40.5.d artikuluetan xedatutakoaren arabera (urriaren 29ko 6/2004 Errege Dekretuak onartutako testu bategina).

Ezbeharrak izapidetu eta likidatzeko ordezkariaren ekintza ez da nahikoa izango kasu jakin horretan aplikatu beharreko eskubide materiala aldatzeko, ez eta kaltetuaren bizileku den estatu kideko organo jurisdikzionalei eskumena emateko ere, nazioarteko zuzenbide publiko eta pribatuko arauetan zirkulazio istripuei aplikagarri zaien Legearen eta eskumen jurisdikzionalak esleitzearen inguruan aurreikusitakoa izan ezik.

Espainian bizi den kaltetuaren erreklamazioa

Espainian bizi den kaltetuak zuzenean jo ahal izango du Europako Esparru Ekonomikoko beste estatu batean baimendutako erakundera, istripua eragin duen ibilgailua aseguratu duenera edo horrek ezbeharrak izapidetzeko eta likidatzeko Espainian duen ordezkariarengana, ondorengo kasu hauetan:

Ezbeharra Espainia ez den Europako Esparru Ekonomikoko estatu batean izan bada.

Ezbeharra Karta Berdera atxikitako beste herrialde bat bada eta kaltetuak ohiko bizilekua Espainian badu, edo ezbeharra eragin duen ibilgailuak ohiko aparkalekua Espainian badu eta bertan badago aseguratuta.

Kasu horretan ere, ezbeharrak izapidetu eta likidatzeko ordezkariaren ekintza ez da nahikoa izango eskumena kaltetuaren bizileku den estatu kideko organo jurisdikzionalei emateko, nazioarteko zuzenbide publiko eta pribatuko arauetan eskumen jurisdikzionalei buruz aurreikusitakoetan izan ezik.

Ordezkarien Erregistroari eta Europako Informazio Erakundeei kontsulta (sarbidea)

Espainian bizi ez diren kaltetuak atzerriko aseguru etxera edo horrek Espainian duen ordezkariarengana jo dezakete. Europako Esparru Ekonomikoko beste herrialdeen informazio organismoen helbidea, telefonoa eta faxa ere kontsulta daiteke.


Irutxuloko Hitzatestigantzak Archives - Irutxuloko Hitza

testigantzak

by Malen Aldalur - Eka 5, 2017

Euskal Herriko Ahotsak proiektuak adineko ehunka emakumeren testigantzak jaso ditu bideo batean eta ostegunean 18:00etan egongo da ikusgai Donostiako Emakumeen Etxean. Hainbat gai jorratzen dira bideoan genero ikuspegitik; aisia, lana, familia… Idoia Etxeberria Ahotsak proiektuko kideak...

“Hasieran baino okerrago gaude, lanek ez dute aurrera egin”

by Lide Ferreira - Uzt 5, 2014

IRUTXULOKO HITZAk loiolatarrek gaur egin duten mobilizazioa bertatik bertara jarraitzeko aukera izateaz gain, zenbait auzotarrekin ere hitz egin du; eta egun bizi duten egoera nolakoa den azaldu dute, eta euren aldarrikapenak ere jaso ditu hedabideak. Juli...

"Hasieran baino okerrago gaude, lanek ez dute aurrera egin"

“Herri palestinarren ahotsa izango gara”

by Agurtzane Altuna - Ots 19, 2014

Otsailaren 1etik 9ra bitartean euskal kulturgintzako ordezkaritza bat Palestinan izan da. Israelen okupazioak Palestinako biztanlerian eta kulturan sortzen dituen ondorioak ezagutzeko aukera izan dute, lurralde okupatuetan ibili dira eta bertako giza eskubideen urraketen testigantzak jaso dituzte....


Sare sozialetan parte hartzeko arauak - Ayuntamiento Sangüesa / Zangozako Udala

Sare sozialetan parte hartzeko arauak

SARE SOZIALETAN PARTE HARTZEKO GIDA

Zangozako Udalaren kultura arloak sare sozialetan duen presentziak tokiko informazioa hurbildu nahi die herritar guztiei, hurbiltasuna eta gardentasuna eskainiz; gainera, informazioa azkar jasotzen da, eguneratuta beti, edozein euskarri, kanal edo ingurunetatik. Udalak biziki eskertzen du erabiltzaileek sare sozialetan parte hartzea eta bertan egiten duten ekarpena, eta, horri lotuta, parte-hartzeari buruzko arau hauen berri ematen die:

Udala Facebooken dago. Zangozako Udaleko langileek kudeatzen dute kontua.

Udalak begirunez hartzen du iritzi-aniztasuna, baina ez du bere gain hartzen herritarrek webgunean edo sare sozialeko gunean idatzitako iritzien edukien gaineko erantzukizunik.

Udalak komentarioak profiletik ezabatzeko eskubidea izanen du, baldin eta…

– lengoaia iraingarria edo mespretxagarria erabiltzen badute.

– diskriminatzaileak badira, edozein izanik ere horren arrazoia –arraza, adina, egoera zibila, urritasun fisikoa edo mentala, sexu-orientazioa, ideologia politikoa, erlijioa edo beste edozein inguruabar pertsonal edo sozial–.

– eduki soziala badute, edo halakoa duten estekak erakusten badituzte.

– helburua bada merkataritza arloko propaganda egitea.

– legez kanpoko edozein jarduera sustatzen badute.

– partikularren arteko solasaldi pribatuak eta pertsonalak badira, edota eraso pertsonalak eta horien erantzunak badira.

– baieztatu gabeko zurrumurruak edo informazioak zabaltzen badituzte. Arau horietako edozein urratuz gero, komentarioa ezabatuko da, eta egokia joko balitz, erabiltzailea ere blokeatuko da.

Erabiltzaileek arreta berezia izan beharko dute hirugarrenen gaineko irudiak edo bideoak ez argitaratzeko, haien baimenik gabe; era berean, ikus-entzunezkoetan ez dute protagonisten nortasuna etiketatu eta horien datuak eskaini behar, haien baimenik gabe. Argazki edo bideo bat argitaratzen denean, baliteke beste pertsona batzuen gaineko informazioa eskaintzea. Haien eskubideak errespetatu behar dira.

Argitaratutako edukiei buruzko jabetza intelektualaren eskubidea errespetatu beharko da.

Aztertu eta irakurri, bai erabiltzaile gisa erregistratu aurretik, bai geroago, sare sozialaren plataformak bere webguneetan erabiltzaileen esku jartzen dituen pribatutasun-politika eta erabileren gaineko baldintza orokorrak.

Zangozako Udalak ez du erabiltzaileen informaziorik edo edukirik biltzen, zuzenean sare sozialen bidez, bereak diren fitxategietan erregistratzeko, baina sarearen bidez egiten dituen datu-tratamenduen erantzulea da, eta, beraz, ziurtatzen du datuak babesteari buruzko printzipioak babesten direla, eta interesatuak bere eskubideak gauzatzen ahal dituela edozein unetan udal bulegoetara joaz –Kale Nagusia, 31 bis, Zangoza–.

Udalak ez du erantzukizunik hartzen arau horiek ez betetzeagatik sortutako ondorioen gainetik.

Programatutako edozein jardueratan parte hartzen duten pertsonen datuak Udalaren ardurapean dagoen fitxategi batean erregistratzen dira. Datu horiek jarduera (ikastaroa, lehiaketak edo bestelako jarduerak) kudeatzeko baizik ez dira erabiltzen, bai eta kultura arloko informazioa bidaltzeko ere, hala eskatu duten pertsonei.

Udalak ezarri egin ditu datuak babesteko politikak exijitzen dituen segurtasun-neurri guztiak, bildutako datuei eta horien tratamenduari dagokienez.

Parte-hartzaileak kasu bakoitzean eman behar dituen datuak behar-beharrezkoak dira jarduera gauzatu ahal izateko, eta erabateko konfidentzialtasunez tratatuko dira.

Parte-hartzailea hamalau urtetik beherakoa bada, aitaren edo amaren sinadura ere eman beharko du datu pertsonalekin batera, datuen tratamenduari buruzko baimena emanez.

Datuen titularrek datuak ikusteko, zuzentzeko, baliogabetzeko, eta haien tratamenduaren aurka egiteko eskubideak gauzatzeko aukera izanen dute, Zangozako Udaleko Kultura Etxeko bulegoetara joaz.

Titularrek kontrakorik adierazi ezean, parte hartzaileen argazkiak egin eta argitaratzeko aukera izanen du Udalak, haien datu pertsonalak eskainiz (izen-abizenak), betiere udala presente dagoen komunikabideren batean, udal webgunean edo sare sozialetan. Halaber, argitalpenetan, txostenetan, memorietan, argazki-erakusketetan eta proiektuetan ere argitaratu ahal izanen dira, betiere zerbitzu horren testuinguruan.


Máster universitario en Organización de Congresos, Eventos y Ferias | Deusto

Gogoko dituzu erronkak?

Ekitaldi solidario bat antolatzea proposatzen dizugu. Eman play-ri eta ikusi zelan egin zuen aurreko promozioak.

Prestakuntza nazioarteko ikuspegitik zabaldu nahi duten ikasleek aukera izango dute bigarren seihilekoan nazioarteko edukiak, gaitasunak eta metodologiak lantzeko

Masterreko prestakuntza teorikoarekin batera, ikuspegi praktikoa ere egongo da, eta aukera emango dio ikasleari lanbideko esperientzia eskuratzeko eta laneko kultura bizitzeko. Gutxienez 200 ordu egin behar dira lantoki batean.

"Biltzar, Ekitaldi eta Azoken Antolaketako Unibertsitate Masterra unibertsitateko diplomatu, gradudun edo lizentziatuei zuzenduta dag..."

Hainbat diziplinatako ikasleentzat izan daiteke master hau: Enpresen Administrazioa eta Zuzendaritza, Komunikazioa, Publizitatea eta Harreman Publikoak, Politika Zientziak, Turismoa, Historia... eta unibertsitateko titulazioa duten profesionalentzat.

Tweets por @ociogune

Tweets por ociogune


Parte hartzeko prozesua abiatuko du Udalak herriko ekipamenduei buruz - Orioko Udala

Hasiera > Hemeroteka > Parte hartzeko prozesua abiatuko du Udalak herriko ekipamenduei buruz

azaroak / 08 . 2017

Udalak herriko ekipamenduei buruzko gogoeta egin nahi du herritarrekin batera eta, horretarako, parte hartzeko prozesua abiatuko du.

Prozesu horren barruan hiru bilera egingo ditu Udalak azaroan eta abenduan herriko elkarteetako ordezkariekin eta herritarrekin. Bilera horien helburua da herriak dituen ekipamenduei buruzko diagnostiko konpartitu bat osatzea eta, ondoren, herritarrek dituzten beharren eta interesen arabera, hutsunek identifikatu eta lehentasunak markatzea etorkizunean egin beharreko lanei begira.

Hiru bilera

Azaroan bi bilera egitea aurreikusten du Udalak: bata kirol, kultura eta gazteria alorreko elkarteekin; eta bestea turismo, merkataritza, hezkuntza eta osasun arlokoekin. Gero, abenduan, bilera ireki bat egingo da, parte hartu nahi duten herritar guztiei zabaldua. Azken bilera hori abenduaren 13an izango da, kultur etxean.

Parte hartzeko prozesu hau Udalak bultzatu du eta Elhuyar enpresak bideratuko du. Udalak Gipuzkoako Foru Aldundiko Herritarren Partaidetzarako Zuzendaritzaren diru-laguntza jaso du, prozesu hau bultzatzeko.

Orioko ekipamenduak

Orioko herria ondo osatuta dago ekipamenduz, tamaina bertsuko inguruko herriekin konparatuta; baina aurrekontu mugatua du horiek mantentzeko eta berriak sortzeko. Horregatik, nahitaezkoa da gogoeta egitea eta lehentasunak ondo markatzea. Horretarako egin nahi du Udalak parte hartzeko prozesu hau: jakiteko herritarren iritziz zein diren Oriori falta zaizkion ekipamenduak, aztertzeko ea bideragarriak diren eta zein epetan eta, posible den neurrian, lehentasunak markatu eta adosteko.

Previous: Udalak eta Herritarren Foroak ekitaldia antolatu dute ostiralean, Memoriaren Eguna dela-eta

Next: Diru-laguntzak emango dizkie Urola Kostako Udal Elkarteak eskualdeko enpresei, langabeak kontratatzeko


Akademik Tryoshnikov ikerketarako ontziaren pleitamendua - Alconza

Ontzi honek Errusiako Artiko eta Antartikoaren ikerketarako instituturako egiten du lan, eta itsasoko ikerketa, logistika eta arkeologiako lanetan ari den punta-puntako ontzietako bat jotzen da. Alconzak 3 sorgailu eta 4 motor entregatu ditu sorkuntza diesel-elektrikorako eta propultsiorako. Xehetasun gehiagorako, begiratu erreferentzien fitxa teknikoan.

Bere inaugurazioan Errusiako ministro ohi Ruso Dmitry Nedvedev egon zen.


Hemen zaude: ARLOAK LAN OSASUNA Prekarietatea Hiltzailea Urtea hasi zenetik 14 langile hil dira lan istripuz

2016/03/14 Lan Osasuna - Prekarietatea Hiltzailea

Gaur, hilak 14, Ondarroan dagoen Santa Klara izotz enpresan gertatutako kalderaren leherketarenondorioz gutxienez bi langile hil dira. Heriotz istripu honetako hildakoetako bat LABeko delegatu eta militantea da. LAB sindikatutik, lehenik eta behin, elkartasuna adierazi nahi diegu hildakoen sendi, lagun eta gertuko guztiei. Modu berean gogor salatu nahi dugu heriotz berri hauekin, gutxienez Euskal Herrian, urtea hasi denetik 14 langile hil direla.

Osasuna galtzea edo lan istripuak, ez dira laneko ezaugarriak, lan eredu jakin baten emaitza ankerra baizik. Ekidin ziteken emaitza. Lan istripuak patronalak lan egiteko orduan ezartzen dizkigun baldintza eta lan egiteko moduen ondorio dira.

Non daude patronaletako arduradunak heriotz berri hau salatzeko eta ez hitz antzuekin zorigaiztoaz hitz egiteko? Zein aldaketa eta zein pausu emateko prest daude egoera eta eredu hau geldiarazteko?

Langileok, bizi ahal izateko egiten dugu lan eta ez, saiakera horretan bizia galtzeko. Baina gaur egungo eredu honek miseria eta heriotza besterik ez dakar langile klasearentzat. Neurri zorrotzen falta, enpresarien inmunitatea eta explotazioan oinarritutako ereduak heriotza eta miseria baino ez dakar.

Ondorengo orduetan burutuko diren protesta elkartaratzeetan parte hartzeko deia egiten du LAB sindikatuak, guztion artean, langile zein jendartean odolhuste hau geldiarazi dezagun.


Hurbiletik - KANALDUDE, herri telebista

Orain arte bezala, Kanaldudek segituko du erreportaiak egiten, ahal den guziz parte hartzaile moldean. Edozein gaien inguruan, erreportaiaren ideiatik errealizazioraino, laguntzaileak parte har dezake idazkeran, filmaketan edota muntaketan. Laupabost erreportai hedatuko dira hilabetero.

2022-09-26 15:44 min

ELB sindikatak 40 urteak ospatu ditu 2022ko irailan Garazin. Aldarrikapen eta besta eguna izan da. Goizean Donibane-Garaziko karriketan antolatu manifestaldiaren kari, lau hitzartze egin dira Izpurako Fauxtin Bentaberri gelara hurbildu aitzin. 40 urtemugakari Kanaldudek lau laborari gazteen lekukotasunak bildu ditu.

Oztibarre eguna 07:43 min

Mahastizainak beren tresnak eraikitzen 10:18 min

Zine egonaldiak Irisarri Ospitalean 09:54 min

Europako hizkuntza gutituen aldeko pindar berria 11:43 min

Harrera elkartea, elkartasun beharrean 14:00 min

Oihana antzerkiaren estreina Angelun 09:27 min

"Altsasu, gau hura" estreina FIPADOCen 10:38 min

Etorkinen hitza Transe en danse konpainiarekin 13:36 min

Denbora badoa, Ion, Jakes, Unai gurekin 04:00 min

Bigarren eskuko salerospenak 06:44 min

Sagartzeak 30 urte fruitutsu 18:08 min

Etxebizitza duin bat aldarrikatuz 02:46 min

"Sortaz sorta" Polliki dantza taldearen sorkuntza 10:10 min

Eleketa erakusketa Donibane-Garazin 08:12 min

"Orain erein" BLEren eskutik 08:49 min

"Zigor bat gehiago" dokumentala Larresoron 05:55 min

Donapaleuko potreta HVDZ konpaniaren eskutik 18:39 min

"Ipuinak" Garaziko xahar etxeen eskutik 04:25 min

"Bolante baten historia" estreina Zinemaldian 11:22 min

"Les ateliers du Temps Libre" Hergarain 04:18 min

"Goxoki Bizi" Tokia konpainiaren laguntzarekin 05:29 min

Kantuen Kontrabandista seriearen estreinaldia Baionan 05:39 min

Kintoa: hazle sarea hazi... 18:51 min

Ezti Etxea kolektiboa Makean 09:22 min

Artzaintsa bat Baigura mendian 07:04 min

Barkoxeko apezetxea zaharberritzen 02:33 min

Barkoxeko pelota txapelketa 02:03 min

Abdelkader pastoralak pettarean euskara indartzen 06:21 min

Duplantieren marrazkiak: Baxenabarreko etxeak beste begirada batez 05:02 min

Lokala birziklategi berri bat Donibane Garazin 04:02 min

Ehortzi margoak argitara itzuliak 06:45 min

Recycl'Arte, konpondu, berrerabili 02:59 min


Zerga Plangintza Internazionala eta Nazionala | Law & More

NAZIOARTEKO ETA NAZIOARTEKO ZERGA PLANIFIKAZIOA

Nazioarteko eta Estatu mailako Zergen Plangintza

Zergen plangintza sozietatearen zerga-egituraketa optimoen jarduna da, zerga tasa eraginkorra ahalik eta txikiena izan dadin. Normalean nahigabetzat jo arren, zerga plangintza ez da legez kanpokoa. Zerga plangintza egon daiteke nazioko eta nazioarteko legediaren eta zerga itunen arteko desberdintasunak direla eta arau hauek bata bestearen gainjartzearen edo gainjartzearen ondorioz.

The Law & More zerga praktikak Holandako eta nazioarteko gaiak jorratzen ditu.

Zerga bazkideekin lankidetzan, zerga aholkularitza eta plangintza eskaintzen diegu ondare garbia duten gizabanakoei eta haien familiei, Herbehereetako zergaren mende baitago. Gure profesionalak zerga kontuekin arduratzen dira nazioarteko eragiketak egiten dituzten familia holandar eta nazioarteko negozio batzuengatik. Nazioarteko zerga eztabaidetan holandar eta nazioarteko bezeroak ere ordezkatzen ditugu eta askotan zerga auzien prozedurak egiten ditugu Holandako zerga agintarien aurka.

Law & More gainera, bezero pribatuentzako eta enpresentzako negozioen segidako plangintzarako eta negozioen segidaren plangintzarako gai ugari eskaintzen ditu. Oso espezializatuta gaude jurisdikzio anitzeko planifikazioan teknika juridiko berrienak diseinatzen eta ezartzen gure bezeroek zergak betetzen dituzten eta zerga eraginkortasuna gauzatzeko egitura eraginkorrak lortzeko.

Abokatu bulegoa Eindhoven Amsterdam

Abokatu korporatiboa

Familia abokatua

Immigrazioko abokatua

Zigor abokatua

"Law & More abokatuak

parte hartzen dute eta enpatiza dezakete

bezeroaren arazoarekin”

Zentzurik gabeko mentalitatea

Pentsamendu sortzailea gustatzen zaigu eta egoera baten alderdi legaletatik harago begiratzen dugu. Arazoaren muinera iritsi eta zehaztutako gai bati aurre egitea da. Zentzugabeko mentalitateagatik eta urteetako esperientziagatik, gure bezeroek laguntza juridiko pertsonal eta eraginkorra izan dezakete.

Gure zerga abokatuak prest daude zuri laguntzeko:


LIZARRA IKASTOLAKO 5.A GELAKOEN BLOGA: liburua

IDAZLEAREN IZENA:Aingeru Epaltza

LIBURUAREN IZENBURUA:Sorginkerien liburua

ORRIALDE KOPURUA:83

ARGITALETXEA:Pamiela

ERRESEINA

Bazen behin Katalin izeneko neska, 11 urtekoa.Bere aita lan bat egin behar zuen, orduan oporretara etxe batera joan ziren aita, ama, Katalin, bere anaia eta Garazi. Baina Katalin jolas parkera joan nahi zuen.

Egun batean historio bat kontatu zioten joanabeltzenea deitzen zela etxe ori, Joana izeneko neska bat bizi zelako oso txarra zela.

Etxean kutxa bat erori zen, barruan liburu bat zegoen kapitulu asko zituena.

Kapitulu batean palak hartu eta Garazi eta Katalin jolas parkera joan ziren hegaz. Jolas parkean Joana agertu zen eta liburua emateko esan zien, orduan Katalin libuarekin jo zuen eta lurrera erori zen.

Etxera iritzi zen eta aita lana bukatu zuen eta eta lanari sorginkerien liburua deitu zion.

Asko gustatu zait osoulergarria da baina agian luzeegia izan da.

Publicado por Amaia Murguialday en 2:57


Krepak – Irunero

Etiketa: Krepak

2021(e)ko martxoak 18 No Responses

Krepherrian Axier Alexander Bastarrikak haur eta helduen bizitzak gozatzeko krepeak saltzen ditu

Hilabete gutxi batzuk pasa dira Axier Alexander Bastarrika gazteak Irungo Iparralde etorbidean negozio berri bat zabaldu zuenetik. “Goxoa egin berria” lelopean, krepe-denda berria dago hiran, bertako osagai eta errezeta landuarekin bezeroak erakartzeko asmoa duena. Axierrek bere kabuz martxan jarritako negozioa...


28 bizkaitar kadete eta haur kategoriako Euskadiko aurre-selekzioetan | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen

Home » Berriak, Nagusiak, Selekzioak » 28 bizkaitar kadete eta haur kategoriako Euskadiko aurre-selekzioetan

Asteazken honetan Euskal Saskibaloi Federazioak kadete eta haur kategoriako aurre-selekzioen berri eman du, gizonezkoetan eta emakumezkoetan, Espainiako Txapelketa prestatzeko asmoz. Lau selekzioetan, guztira, 28 jokalari bizkaitar egongo dira.

Entrenamendua azaroaren 10ean (igandean) izgo da, Urdaneta Ikastetxean (Lauroeta, 6 — Loiu):

- Entrenamendua: 15:15-17:15

ANA LEGINA (LA SALLE)

- Entrenamendua: 10:0-11:30 (9:30etan aurkeztu)

- Bazkaria: 12:45etan

Entrenamendua azaroaren 10ean (igandean) izango da, Eibarko Laboral Unibertsitatean (Otaola Etorbidea, 29 — Eibar):

- Entrenamendua: 11:00-13:00 (10:30etan aurkeztu)

- Entrenamendua: 15:45-17:45

LEIRE IBARRONDO (ASKARTZA)

Bizkaiko junior eta mini selekzioetako deialdiak Hurrengo sarrera :


Txina vegan eko makillajea kentzeko olioa hidratatzeko marka pribatua garbitzeko olioa garbitzeko makillajea kentzeko fabrika eta hornitzaileak | Iris edertasuna

Oliba olioaren% 80 formula, veganik eta krudeltasunik gabea, elikatzeko azala naturala, garbiketa sendoa.

EXW prezioa: 1,55 ~ 3,99 / PCS

1. Garbitzeko olio sakona makillajea kentzeko zikinkeriaren eta kosmetikoen arrasto guztiak guztiz desegiten ditu ezpainetako eta ezpainetako iragazgaitza eta maskara antioxidatzailea aberatsa den oliba olioarekin elikatzen duzun bitartean.

2. Olio eraginkorreko osagai freskoen barietate aberatsa, larruazaleko olioaren gehiegizko jariaketaren inhibizio moderatua, larruazalaren PH balioa, larruazaleko koipea eta zikinkeria garbi uzten ditu, egun osoan zehar azala freskoa eta erosoa utziz.

3. Hartu kantitate egokia makillaje kotoiari, masajatu aurpegi lehorrean eta berehala lanera joango da. Gehitu ura eta esne bitaminaz aberatsa den emultsio bihurtzen da, garbitu eta garbitu egiten duena, larruazala leuna eta elikatua utziz; inoiz lehorra edo koipetsua.

Erabili aurretik astindu. Kotoizko kuxina saturatu formularekin eta garbitu aurpegi osoa.

aurpegiko masaje leunarekin makillaje guztiz desegin arte, garbitu ur epelarekin.

Azkenean, garbitu aurpegia berriro aurpegiko garbigailuarekin. Kendu zaila den makillajea lortzeko, eutsi kotoizko paparra 5 segundoz, urtu dadin.

Erabili goizean eta arratsaldean.

1.% 80 oliba olioaren formula eduki

2. Azala elikatzeko naturala, garbiketa sendoa

3. Urez guztiz emutua

11 * 4,6 * 4,6 cm / unitate

Aurreko: Ezpainen makila mateak marka pribatua osatzen du ezpainen makila saltzailea hidratatzaile marka pribatua ezpainen makila matea

Hurrengoa: azpimarkatzaile makillaje saltzailea kosmetiko ez logo azpimarkatzaile makillaje distira aurpegi nabarmengarri hauts

olioa garbitzeko

olioa garbitzeko marka pribatua

olioa handizkako garbiketa

makillaje ekologikoa kentzeko

olio garbigarri hidratatzailea

olio garbigarri hidrofilikoa

garbitu olioa garbitu

makillajea garbitzeko olioa

makillajea garbitzeko olioa etiketa pribatua

makillajea kentzeko

oliorik gabeko makillajea kentzeko

olio makillajea kentzeko marka pribatua

marka pribatua garbitzeko olioa


Mendi irteera: Exkax-Bianditz-Erroiarriko ur-jauzia-Exkax

Demasa talde giroa, talde lana eta Bergaran pasatako eguna.

Gure seme-alabari edo guri gertatzen zaiguna ulertzeko “betaurrekoak” lortzeko

Ikasturte berriko ildo nagusiak eta tutoreak ezagutu / zalantzak argitzeko ...

Hilabete honetan zehar eman daiteke izena Alurren, eskolak urrian hasiko dituztelarik. Izena eman nahi duenak kultur etxean edota Alurreko webgunean eskuragarri dauden inprimakiak bete behar ditu.


Jakin | Garaigoikoa

Hasiera » Jakin

Posted by Txerra Rodriguez in Jakin

Mari Luz Estebanek Feminismoa eta politikaren eraldaketak liburua plazaratu berri du Susa argitaletxean, Lisipe bilduman. Liburu mamitsua da eta, nire ustez, betaurreko soziolinguistikoekin irakurtzeko parada ematen du; are gehiago, kontuan izanik azken urteotan euskalgintza eta soziolinguistika arloetatik behin baino gehiagotan bihurritu dugula burua feminismoetara. Mari Luz Estebanen aipu bati tiraka hasiko naiz balizkoen agenda hau ...

Originala Jakin aldizkarian. Txepetxek argi adierazi zuen eta, gaur egun ere, nazioarte mailako hizkuntza plangintzari buruzko ikerketek hiru arlo nagusiri egiten diete erreferentzia (integralak izan gura badute): jarrerei, gaitasunei eta erabilerei. Hiru horiei ere egiten diete erreferentzia Bat aldizkariaren 99 eta 100. zenbakiek. Izan ere, bi zenbaki horietan azken 35 urteen errepaso soziolinguistiko paregabea egiten dute hainbat ...

Ziklo bat amaitu al da?

Originala, Jakin aldizkarian. Etorkizuna ei da oraina eta iragana txirikordatzen den une hori. Zapatistek, Txepetxi kopiatzen (nahiz eta eurek, agian, jakin ez), etorkizuna iraganean zegoela esaten zuten burua estalita oihanaren barren-barrenetatik. Eta hala gabiltza azken aldion ere euskalgintzetan, etorkizuna asmatu guran edo, agian zehatzago, iraganetik eta orainetik ikasten etorkizun hobea marrazteko denon artean, kolektiboki. Laginak ...

Arrakalagintza

Originala Jakin 215-216 zenbakian argitaratua. «Zer da artea?» galdetu zenidan serio-demonio taberna ilun hartan barrea eragiten duen zilindro ketsua nire eskuetan pausatuta. Nik burlati «Zuhaitz mota bat?» erantzun nizun. Eta, orduan, eskuarekin antiojoa begietara bultzatuta, hauxe esan zenidan: «Artea da espazio publikoan esku-hartzeko arma, ekintza zuzenerako erreminta». Zeharo harritua utzi ninduzun eta ordutik behin baino ...

Pasilloetan galduta

Originala Jakin aldizkarian argitaratua. Jaime Altunak ikerketa plazaratu du azken Hausnartu sarietan eta bigarren geratu da.Euskara pasilloetan galduta. Praktiken aldaketak eta hizkuntza mudantzak nerabezaroandu izenburua bere lanak. Nerabeek zer esaten duten euskarari buruz asko interesatzen zaidan gaia da. Izan ere, nerabeek ez dute gezurrik esaten (gezur sozialak, behinik behin). Nerabeek beste inork baino hobeto usaintzen dute ...

Uzt13 4

Euskalgintzak (2)

Originala Jakin aldizkarian argitaratua. Gurean sarritan hizkuntzaren aldeko mugimendu soziala euskalgintzaren kontzeptuaren aterkipean aztertu da. Behin baino gehiagotan hizkuntzaren aldeko mugimendu sozialaren sinonimotzat hartua izan da. Izan ere, euskalgintza gurean asko erabiltzen den berba da. Hala ere, inork gutxik hartu du termino hori zedarritzeko lanik. Mikel Zalbiderena da ezagutzen dudan definizio bakarra. Honelaxe definitzen du ...


2022ko uztailaren 27an 13/2022 Lege Dekretua argitaratu zen BOEn. Honek autonomoen erregimenean hainbat berritasun ekarri ditu, besteak beste, kotizazio sisteman.

Badakizuenez, 2023tik autonomoen kotizazioak irabazien araberakoak izan beharko dira, erregimen orokorrean gertatzen den bezala.

Artikulu berri honetan aldaketa nagusien berri eman dizuegu eta, dena argiago izan dezazuen, datozen hiru urteetarako kotizazio oinarrien zein ordaindu beharreko kuoten taulak ekarri dizkizuegu.

Honetaz gain, kuota murriztuaz ere irakurri ahal izango duzue eta, oinarria urtean zehar egokitu ahal izateaz gain, okerreko oinarria aukeratuz gero zer gertatuko den argituko dizuegu.